SM-liiga - Wikipedia, entziklopedia askea.\nBerezko izena Suomen mestaruus liiga\nArduraduna Jukka-Pekka Vuorinen\nTalde kopurua 14\nSM-liiga Finlandiako izotz-hockey txapelketa nagusiena eta Europako garrantzitsuenetarikoa da. 1975. urtean sortu zen, amateurren ligatzat jotzen zen SM-sarjaren ordez. SM Suomen mestaruus-en laburpena da, euskaraz Finlandiako Txapelketa esan nahi duena.\nLiga Finlandiako hamalau izotz-hockey taldek jokatzen dute, taldeek lehen maila honetara edo honetatik meritu propioengatik baino ezin dira igo edo jaitsi, 2000. urtean erabaki zenaren arabera. Hala ere, azken urtetan liga berriz irekitzea proposatu dute; azken igoera KalPa taldearena izan zen 2005-06 denboraldian.\nGaur egun, Bielorrusia, Errusia, Kazakhstan eta Letonia herrialdeetako taldeek jokatzen duten Hockey Liga Kontinental internazional berriaz gain, SM-liiga Europako liga nazional garrantzitsuena da Izotz-hockey Erakundeen Nazioarteko Federazioaren (IIHF) arabera .\n2.1 Denboraldi erregularra\n3.1 Antzinako taldekideak\n3.2 Irabazleen sailkapena\n4.1 Taldeko sariak\nJokalarien eta kirol-enpresen mundua egonkortzeko asmoarekin sortu zen SM-liiga 1975. urtean. Finlandiako Izotz-hockey Federazioak SM-Sarja liga deuseztatu eta jokalarien ordainketa, kontratazio eta babes eta diru-laguntzak egonkortu zituen; gainera, Europan oraindik arrotza zen Play-Off egitura erantsi zion liga amaierari.\nHasieran, txapelketak hamar talde baino ez zituen eta sailkapeneko lehenengo lau taldeek jokatzen zituzten Play-Off kanporaketak. SM-Sarja bigarren mailako lehiaketa bezala kokatu zen eta bien arteko jaitsierak eta igoerak onetsi zituzten hasiera batean. Liga formatu honek zaleak erakarri zituen zelaietara eta 1988-1989 denboraldian hamarretik hamabi taldera igaro zen.\n90eko hamarkadan zelaira gerturatzen zen zaleen kopurua 1,8 miloi zalera iritsi zen eta hamarkada erdirako jokalari guztiek ohiko kontratuak sinatuak zituzten ..\n2007ko Play-Offen finaleko giroa (Jokerit - Kärpät).\n2000-01 denboraldirako kirol-elkarteek erakutsi zuten gaitasunagatik jaitsierak eten ziren. Hala ere, 2002-03 eta 2005-06 denboraldietan Oulun Kärpät eta KalPa taldeak igo ziren Mestis bigarrengo mailatik erakutsitako joko onagatik.\nSM-liiga bi zati ezberdinetan banatzen da; Denboraldi erregularra eta Play-Offak.\nLiga iraila erdialdetik martxoraino irauten du eta hamalau taldeek parte hartzen dute. Talde bakoitzak 58 partidu jokatzen ditu, liga osatzen duten gainontzeko taldeen aurkako 56 eta inguruko hirietan dauden taldeen aurkako 2. Partidu bakoitzak 20 minutuko hiru zati ditu, guztira 60 minutu, eta puntuak lortzeko irabazi beharra dago. Partidua berdinketan amaitzen bada, 5 minutuko luzapena egoten da, eta hau ere berdinketan amaitzen bada, partidua penaltietan erabakiko da. Puntuaketa sistema berezia dago: partida lehenengo 60 minutuetan irabaziz gero, hiru puntu lortzen dira; luzapenean irabaziz gero, bi; eta penaltietan irabazten bada aldiz, puntu bakarra.\nLigako sailkapenak ez ditu jaitsierak baldintzatzen, taldeek erakusten duten jokoak baizik.\nDenboraldi erregularra amaitzen denean, sailkapeneko sei talde onenak Play-Offeko final-laurdenetara igarotzen dira zuzenean; zazpigarren postutik hamargarren bitartekoak Play-Offean parte hartzeko gelditzen diren bi lekuak jokatzen dituzte 3 partidutara.\n2007-08 denboralditik aitzin, kanporaketa guztiak zazpi partidutara jokatzen dira eta Denboraldi Erregularreko sailkapenean lortutako postuaren arabera kokatzen dira taldeak kanporaketa taulan; hau da, sailkapeneko buruak beti azkenengoaren aurka jokatzen dute lehenengo kanporaketan. Irabazleak urrezko domina eta Kanada-malja kopa, Kanada kopa euskaraz, izeneko kopa irabazten du eta bigarrenak eta hirugarrenak aldiz, zilarrezko eta brontzezko dominak.\nÄssät Pori Porin jäähalli 6.472 Alpo Suhonen 14.\nBlues Espoo LänsiAuto-areena 6.820 Petri Matikainen 2.\nHIFK Helsinki Helsingin jäähalli 8.200 Kari Jalonen 7.\nHPK Hämeenlinna Patria-areena 5.360 Jukka Rautakorpi 12.\nIlves Tampere Hakametsän jäähalli 7.800 Sakari Pietilä 8.\nJokerit Helsinki Hartwall-areena 13.464 Glen Hanlon 4.\nJYP Jyväskylä Synergia-areena 4.180 Risto Dufva 5.\nKalPa Kuopio Kuopion jäähalli 5.225 Pekka Virta 13.\nKärpät Oulu Oulun jäähalli 6.614 Matti Alatalo 1.\nLukko Rauma DNA-areena 5.400 Rauli Urama 9.\nPelicans Lahti Isku-areena 4.910 Hannu Aravirta 6.\nSaiPa Lappeenranta Kisapuiston jäähalli 4.847 Ari-Pekka Selin 11.\nTappara Tampere Hakametsän jäähalli 7.800 Mikko Saarinen 3.\nTPS Turku Turkuhalli 11.820 Kai Suikkanen 10.\nAntzinako taldekideak[aldatu | aldatu iturburu kodea]\nAurreko denboraldietan jokatu izandako taldeen zerrenda:\nSport 1976. urtean jaitsi zen.\nFoPS 1977. urtean jaitsi zen.\nKOO-VEE 1980. urtean jaitsi zen.\nKooKoo 1990. urtean jaitsi zen.\nJoKP 1992. urtean jaitsi zen.\nTuTo 1996. urtean jaitsi zen.\nKanada-malja SM-liigako garaikur garrantzitsuena irabazi dutenen sailkapena:\nTPS: 10 txapelketa\nTappara: 8 txapelketa\nJokerit: 5 txapelketa\nKärpät: 5 txapelketa\nHIFK: 3 txapelketa\nÄssät: txapelketa 1\nHPK: txapelketa 1\nIlves: txapelketa 1\nTaldeko sariak[aldatu | aldatu iturburu kodea]\nAaro Kivilinnan muistopalkinto: Herrialdeko talde onena eta erregularrenari ematen zaio.\nHarry Lindbladin muistopalkinto: Denboraldi erregularreko irabazleari ematen zaion trofeoa; hala ere, ez da sari esanguratsua.\nKanada-malja: Taldeen helburu nagusia Play-Off kanporaketak irabaztea da; hau lortzen duenak urrezko domina bat eta Kanada-malja kopak irabazten ditu, izotz-hockey finlandiarreko sari nagusiak. Bigarrenak eta hirugarrenak aldiz, zilarrezko eta brontzezko dominak irabazten dituzte urrenez urren.\nSariak bi eremutan banatzen dira: SM-liigak banatzen dituen sarietan eta jokalarien elkarteak banatzen dituenetan.\nAarne Honkavaara -palkinto: Denboraldi erregularreko gol gehien sartu dituen jokalariari ematen zaio.\nJari Kurri -palkinto: Play-Offeko jokalari onenak jasotzen du.\nJarmo Wasaman muistopalkinto: Debuta egiten duen denboraldiko jokalari onenaren saria.\nJuha Rantasila -palkinto: Jokalariek banatzen duten saria da eta SM-liigako gol gehien sartu dituen atzelariari ematen zaio.\nKalevi Numminen -palkinto: Entrenatzaile onenak jasotzen du.\nLasse Oksanen -palkinto: Denboraldi erregularreko jokalari onena.\nMatti Keinonen -palkinto: Jokalari eraginkorrenari ematen zaio.\nPekka Rautakallio -palkinto: Atzelari onenak hartzen du.\nPentti Isotalo -palkinto: Kanpoko arbitro onenarentzat.\nRaimo Kilpiö -palkinto: Kiroltasuna erakusten duen jokalariak jasotzen du.\nUnto Wiitala -palkinto: Zelaiko arbitro zuzenenari ematen zaio.\nUrpo Ylönen -palkinto: Atezain onenarentzat.\nUrrezko kaskoa: Jokalariek erabakitzen duten SM-liigako jokalari onenari ematen zaio.\nUrrezko txilibitua: Jokalariek erabakitzen duten arbitro onenak jasotzen du.\nVeli-Pekka Ketola -palkinto: Gol gehien sartzen dituen jokalaria.\n↑ Izotz-hockey Erakundeen Nazioarteko Federazioa (IIHF)\nSM-liigako taldeak eta denboraldiak\nÄssät • Blues • HIFK • HPK • Ilves • Jokerit • JYP • KalPa • Kärpät • Lukko • Pelicans • SaiPa • Tappara • TPS\n1975-76 • 1976-77 • 1977-78 • 1978-79 • 1979-80 • 1980-81 • 1981-82 • 1982-83 • 1983-84 • 1984-85 • 1985-86 • 1986-87\n1987-88 • 1988-89 • 1989-90 • 1990-91 • 1991-92 • 1992-93 • 1993-94 • 1994-95 • 1995-96 • 1996-97 • 1997-98 • 1998-99\nAaro Kivilinna • Harry Lindbladi • Kanada-malja\nAarne Honkavaara • Jari Kurri • Jarmo Wasaman • Juha Rantasila • Kalevi Numminen • Lasse Oksanen • Matti Keinonen • Pekka Rautakallio\nPentti Isotalo • Raimo Kilpiö • Unto Wiitala • Urpo Ylönen • Urrezko kaskoa • Urrezko txilibitua • Veli-Pekka Ketola\nOrriaren azken aldaketa: 27 martxoa 2021, 10:03.


Gernika-Lumoko Udala - Enpresetan zibersegurtasunaren eta digitalizazioaren gaineko jardunaldia antolatu dute Gernikak eta Bermeok\nEnpresetan zibersegurtasunaren eta digitalizazioaren gaineko jardunaldia antolatu dute Gernikak eta Bermeok\nGernikako eta Bermeoko Behargintza erakundeek segurtasun informatikoaren eta digitalizazioaren gaineko doako jardunaldi bat sustatuko dute, "Zibersegurtasuna eta digitalizazioa enpresetan" izenekoa, abenduaren 12an, Madariaga Dorretxean, 10:00etatik 12:00etara. Industriaren digitalizazioak gero eta aurrerapen handiagoak ekarri ditu enpresen kudeaketan eta errentagarritasunean. Horrez gain, segurtasunerako mehatxu berriak ere ekarri ditu eta horiek ahalik eta berme handienekin kontrolatu behar dira, kalte garestiak saihesteko.\nHorrela, ekitaldi honetan ingurune global eta aldakor batean dauden teknologia disruptikoak, eraldaketa digitala eta zibersegurtasuna eta enpresetan duten garrantzia landuko dira. Ekimenak maila handiko hizlariak izango ditu, hala nola Beatriz Plaza EHUko ekonomia eta enpresa fakultateko irakaslea, Jon Ander Ormaza Tecnaliako ICTko Merkatu zuzendaria eta Basque Cibersegurity Centerreko ordezkari bat.\nInteresatuek informazio gehiago jaso dezakete Lanbide Ekimenak zentroan (Gernika-Lumo) 94 625 5758 telefonoaren eta posta elektronikoaren bidez: akortazar@lanbide-ekimenak.eus; edo Bermeo, Mundaka eta Sukarrietako Behargintza bulegoetan 946179190 telefonoan eta behargintza@bermeo.eus posta elektronikoaren bidez.


Jarduera fisikoak adineko pertsona autonomoen osasunean duen eragina - Gaiak - Euskonews\nHerrialde industrializatuetako bizitza-esperantza nabarmen hazi da azken urteetan eta 65 urtetik gorako pertsonen populazioa asko handitu da. Izan ere, azken mendean bizitza-esperantzari 30 urte gehitu zaizkio. Gaur egun Espainiako batez besteko bizitza-esperantza emakumeentzat 84 urtekoa da eta gizonentzat 78 urtekoa. Jarduera fisikoak eta egoera fisikoak, gaitasun funtzionalean, independentzian eta bizi-kalitatean izan ditzaketen eraginen inguruan jakin-mina sortu da. Jarduera fisikoaren interbentzio-programek galera funtzionala gutxitzeko eta gaixotasun kronikoak prebenitzeko edo horiek eragindako kalteak geldotzeko gaitasuna dutela ikusi da.\nGure ikerketaren helburuak aztertutako pertsonen jarduera fisikoa egiteko ohiturak, egoera fisikoa eta jarduera fisikoak osasunean duen eragina ezagutzea izan zen, adina eta generoa kontuan izanda. Horretarako, 60 urtetik gorako 100 pertsona aztertu genituen. Jarduera fisikoaren baloraziorako metodo subjektibo eta objektiboak erabili genituen (Yale Physical Activity Survey = YPAS galdeketa eta azelerometroak hurrenez-hurren) eta zenbait osasun parametro: neurketa antropometrikoak, presio arteriala eta egoera fisikoa baloratu genuen Senior Fitness Test proben multzoaren bidez.\nLehenik eta behin, esan beharra daukagu jarduera fisikoaren datu subjektibo eta objektiboak beharrezkoak direla adineko pertsonen jarduera fisikoa egiteko ohituren azterketa bere osotasunean egiteko, nahiz eta batean eta bestean lortutako emaitzak alderatzean, ezberdintasunak aurkitu. Horrela, galdeketek ematen dizkiguten datu kualitatiboekin eta azelerometroek emandako datu kuantitatiboekin azterketa osoa egin baitezakegu. Izan ere, kuantitatiboki azelerometroek eta galdeketek ematen diguten datuen artean ezberdintasuna ikusi genuen, batez ere intentsitateari dagozkion emaitzetan. YPAS galdeketaren eta azelerometroen arteko korrelazioetan, galdeketaren eta azelerometroen parametro gehienak modu adierazgarrian erlazionatzen zirela ikusi genuen; baina datuak zehaztasunez aztertuz gero, zenbait gauza azpimarragarri ikusi genituen: beste hainbat ikerketatan argitaratu izan den moduan, YPAS galdeketarekin lortutako intentsitate baxuko jardueren parametroek korrelazio ahulak zituzten azelerometroen datuekin; izan ere, adineko pertsonen artean ohikoak diren intentsitate baxuko jarduerak ongi kuantifikatzeko zailtasunak daude.\nJarduera fisikoaren interbentzio-programek galera funtzionala gutxitzeko eta gaixotasun kronikoak prebenitzeko edo horiek eragindako kalteak geldotzeko gaitasuna dutela ikusi da.\nArgazkia: CC BY - arantxata2000\nJarduera fisikoa egiteko ohituren datu subjektiboak sexuka aztertzerakoan, adierazi zuten emakumeek jarduera fisiko osoan 42.9 ordu/astean eta gizonek 28.9 ordu/astean ematen zutela. Baina azelerometroekin lortutako datuetan bi sexuetan kontu/minutu berdinak lortu zituzten; batez besteko 262 kontu/minutu, hain zuzen ere.\nJarduera fisikoaren datu subjektiboak eta objektiboak kontuan hartu genituenean, jarduera fisikoaren intentsitatea aztertu genuen. Horrela, gizonak emakumeekin alderatuta, jarduera fisiko sedentarioan, 30 minutu gehiago egoten ziren egunean eta bestalde, emakumeak gizonekin alderatuta, jarduera fisiko arinean 30 minutu gehiago egoten zirela behatu genuen. Datu subjektiboetan gizonek adierazitako jarduera kementsuaren indizea emakumeena baino altuagoa zen, baina datu objektiboetan ikusi genuen moduan, ez zegoen alderik gizonek zein emakumeek egunean egindako jarduera fisiko ertain-kementsuaren artean. Bestalde, kontuan hartzekoa da gizonek YPAS galdeketan ariketa fisikoa emakumeek baino denbora gehiago praktikatzen zutela adierazi zutela eta aldiz, emakumeek etxeko lanetan pasatzen zuten denbora gizonena baino altuagoa zela. Jarduera fisikoaren intentsitatea azelerometroekin aztertu genuenean, jarduera fisiko ertain-kementsuaren batez besteko denbora bera lortu zuten gizonek eta emakumeek. Horrek zera pentsarazten digu: emakumeek beren eguneroko bizitzan egiten zituzten jardueretan, intentsitate ertain-kementsuko jarduerak zituztela barneratuta, ariketa fisikotzat hartzen ez diren jarduerak, hain zuzen ere (etxeko lanak, erosketak, pertsonen zainketa, eskailerak igotzea eta abar).\nGuk aztertutako pertsonen % 58k egunean 10000 pauso baino gehiago ematen zituela behatu genuen; gizonen % 63k eta emakumeen % 55ek. Komunitatean bizi ziren adineko pertsonekin egindako zenbait ikerketarekin alderatuta, gure ikerketako pertsona gehiagok betetzen zuen 10000 pausoen aholkua, bai pertsona guztiak baita sexuka aztertu genituenean ere. Adina aurrera joan ahala, egunean aholkatutako pausoak ematen zituzten pertsonen ehunekoa gutxitu egiten zen.\nGorputz-Masaren Indizea aztertu genuenean, aztertutako pertsonen gainpisuaren ehunekoa altuagoa zen Espainian, Erresuma Batuan, AEBetan, Kanadan eta mundu mailan egindako zenbait ikerketekin alderatuta (INTERHEART), baina obesitatearen ehunekoak baxuagoak. EAEko osasun-inkestako datuekin alderatuz, guk aztertutako pertsonek, guztiek eta baita sexuka ere, gainpisuaren ehuneko altuagoak zituzten, baina obesitatearen ehuneko berdinak. Bi sexuetan aztertutako pertsona gehienek gainpisua zuten eta ehuneko altuagoa behatu genuen gizonen artean. Obesitatea zuten gizonen ehunekoa emakumeena baino altuagoa zen. Aldiz, aholkatutako pisuan zeuden emakumeen ehunekoa gizonena baino altuagoa zen.\nParte-hartzaileen % 44k arrisku kardiobaskularra iradokitzen duen gerriaren perimetroa zuen; emakumeen % 49k eta gizonen % 34k. Parametro horren araberako arriskua adinarekin igo egiten zela behatu genuen. Arrisku kardiobaskularra gerri/aldaka indizearekin neurtu genuenean, aztertutako pertsonen % 54k arriskua adierazten zuen gerri/aldaka indizea zuela behatu genuen; sexuka, emakumeen % 40k eta gizonen % 80k. Beraz, gerri/aldaka indizearen arabera arrisku kardiobaskularra zuten pertsonen ehunekoa altuagoa zen gerriaren perimetroarekin alderatuta eta gizonen artean, arrisku kardiobaskularra zutenen ehunekoa bikoitza baino gehiago zen gerri/aldaka indizearekin gerriaren perimetroarekin alderatuta. Bibliografia zientifikoan eztabaidak dirau, ez baitago garbi zein den arrisku kardiobaskularrarekin erlazio handiena duen neurketa: gerriaren perimetroa edo gerri/aldaka indizea. Badaude argitaratuta hainbat lan bi neurketen egokitasuna aipatzen dutenak. Beraz, gure ikerketan aurkitutako emaitza hauekin zera ondoriozta genezake, gerri/aldakaren indizearen araberako arrisku kardiobaskularra kontuan hartu beharko litzatekeela adineko pertsonen artean ere, eta bereziki gizonen artean.\nAztertutako pertsona guztien egoera fisikoa adin-tarteka aztertu genuenean, adina aurrera joan ahala, abiadura/koordinazio/orekan emaitza okerragoak topatu genituen datu deskriptiboetan (batezbestekoetan). Beraz, abiadura/oreka/koordinazioak erorketak ekiditeko duen garrantzia kontuan hartuta, gaitasun hau lantzeko egokiak diren interbentzioak eta gomendioak egitea komenigarria izango litzateke.\nAdineko pertsonekin egin nahi diren interbentzio programetan abiadura/oreka/koordinazioa bezalako parametroak hobetzeko espezifikoak diren ariketak egitea komenigarria da.\nGuk aztertutako pertsonen batez besteko presio arteriala hiperpresioaren baloreetatik gertu zegoela behatu genuen. Emakumeen presio arteriala adin-tarteka aztertu genuenean, presio arterial sistolikoa 59-64 eta 75-85 adin-tarteko emakumeen artean igo egin zela behatu genuen. Gizonen artean igotzen zen arren, igoera ez zen estatistikoki adierazgarria izan. Bestalde, jarduera fisikoaren datu objektiboak sexu eta adin-tarteka aztertu genituenean, adina gora joan ahala, emakumeek egiten zuten jarduera fisiko arina eta ertain-kementsua jaitsi egiten zela behatu genuen. Gizonen artean jaitsiera ez zen estatistikoki adierazgarria izan. Beraz, adinarekin emakumeen presio arterialean ikusi genuen igoeraren arrazoia jarduera fisiko arina eta ertain-kementsua ere, adinarekin gutxitu egin zela izan liteke.\nOrokorrean, aztertutako pertsona guztiak eta sexuka aztertu genituenean ere, ikusi genuen datu objektiboen bidez neurtutako jarduera fisiko arina gehienbat, gantz-metaketa adierazten diguten parametroekin erlazionatzen zela eta jarduera fisiko ertain-kementsuak, aldiz, gorputz-osaera, egoera fisikoa eta presio arterialaren parametroekin erlazioa zuela ikusi genuen.\nBestalde, azelerometroen datuetan ere, gizonek eta emakumeek jarduera fisiko ertain-kementsuan ematen zuten denbora berdina zela ikusi genuen. Baina Rikli eta Jones-ek proposatutako pertzentilen araberako azterketa egin genuenean, gizonekin alderatuta, emakumeen ehuneko altuago batek lortu zituen egoera fisikoan 25. pertzentila baino baxuagoak ziren balioak. Beraz, adinaren eta sexuaren araberako balio kaxkarragoak lortu zituzten emakumeek gizonekin alderatuta, nahiz eta aldea nabarmena ez izan. Agian, nahiz eta gizon zein emakumeek jarduera fisiko ertain-kementsu osoaren denbora berdina praktikatu, osasunarentzat onurak lortzeko beharrezko diren gutxieneko 10 minutuko tarteak ez zituzten egiten emakumeek. Izan ere, YPAS galdeketarekin lortutako informazioaren arabera, gizonek ariketa fisiko gehiago egiten zuten emakumeek baino eta ondorioz, pentsa genezake gizonek egindako intentsitate altuko jarduera fisikoa (jarduera fisiko ertain-kementsua) 10 minutu edo gehiagoko tarteetan egiten zutela, normalki, ariketa fisikoa egiten dugunean, 10 minutu baino gehiagoko saioak egin ohi ditugulako. Aldiz, emakumeek beraien eguneroko bizitzako jarduerekin egiten zuten azelerometroekin detektatutako jarduera fisiko ertain-kementsua eta ziur asko, ez zutela 10 minutu baino gehiagoko iraupenaz egiten. Horregatik guztiagatik, pentsa genezake emakumeen egoera fisikoaren emaitza okerragoak izan zirela pertzentilen araberako azterketa egin genuenean.\nHonekin guztiarekin zera ondorioztatu dezakegu, alde batetik, adineko pertsonekin egin nahi diren interbentzio programetan abiadura/oreka/koordinazioa bezalako parametroak hobetzeko espezifikoak diren ariketak egitea komenigarria dela eta bestalde, jarduera fisikoarekin osasunean onurak lortzeko, osasun erakundeek emandako gomendioak betetzea beharrezkoa dela. Bestalde, adineko pertsonen jarduera fisikoa eta osasuna ikertu nahi direnean, metodo subjektibo eta objektiboen erabilera gomendagarria dela ikusi dugu gure ikerlanean eta generoa kontutan hartu behar dela adin-tarte honetako pertsonei zuzendutako interbentzio programak diseinatzean.


appFigures: Mugikorretarako aplikazioen garatzaileentzako txostenak | Martech Zone\nappFigures aplikazio mugikorren garatzaileentzako salerosketa plataforma merkea da, zure aplikazioen dendako salmentak, iragarkien datuak, mundu osoko iritziak eta orduko sailkapen eguneratzeak biltzen dituena. appFigures salmenten eta deskargen zenbakiak, mundu osoko berrikuspenak eta sailkapenak eta beste datu batzuk biltzen ditu.\nLotu hainbat denda - jarraipena egin eta alderatu iOS, Mac eta Android aplikazioak leku bakarrean.\nEguneroko posta elektronikoko txostenak - zifra erabakigarriekin, salmenten datuak, deskargak, iragarkien diru-sarrerak eta maila berriak barne.\nAplikazioen sailkapena - zure aplikazioaren sailkapen bakoitzaren jarraipena, kategoria guztietan sailkatuta. Sailkapenak mundu osoko aplikazio denda guztietatik ateratzen dira orduko eguneratzeekin.\nTxostenak eta bistaratzea - Argitu aplikazioen salmentak, deskargak eta eguneratzeak tresna interaktiboak erabiliz. Aztertu salmentak dataren arabera, herrialdearen arabera eta baita eskualdearen arabera ere, orrialde bakarrean.\nGaratzaile APIa - Sar zaitez programaz zure aplikazioaren datu guztietara gure REST-ekin API eta aplikazioak luzatu edo sortu.\nDatuen inportazio automatikoa - inportatu datuak zuzenean dendatik.\nJarraitu iragarkiak salmentekin batera - jarraipena iAd eta AdMob diru-sarreren eta errendimenduaren aplikazioen salmenten ondoan, appFigures kontu bakar batetik. Ikusi inpresioak, klikak eta gehiago herrialdearen, dataren edo aplikazioaren arabera.\nItzulitako Iritziak - irakurri erabiltzaileek zure aplikazioei buruz esaten dutena zure hizkuntzara itzulitako iritzi eta balorazio guztiekin.\nLankidetzan erraz - Partekatu zure datuak modu seguruan edonorekin eta mugatu zer datu jarri eta zenbat denboran jarri.\nTags: Amazon aplikazioen sailkapenaAmazon aplikazioakaplikazioaren jarraipenaaplikazioen sailkapenaaplikazioaren berriaplikazio denden sailkapenaappfiguressagar dendadroid aplikazioen sailkapenagoogle playios aplikazioen sailkapenaios aplikazioak\n11 Blog osagarri sinesgarria izateko ezinbesteko osagaiak


'Sans Nom Sarea' dokumentalaren estreinaldia Kanalduden — Gaztezulo\n'Sans Nom Sarea' dokumentalaren estreinaldia Kanalduden\n'Sans Nom Sarea' dokumentalaren estreinaldia Kanalduden Bira Produkzioak-en proiektu berria, 'Sans Nom Sarea' dokumentala, Apirilaren 25ean 20:00tan Kanaldude telebistan estreinatuko da. https://www.gaztezulo.eus/albisteak/sans-nom-sarea-dokumentalaren-estreinaldia-kanalduden https://www.gaztezulo.eus/albisteak/sans-nom-sarea-dokumentalaren-estreinaldia-kanalduden/@@download/image/reseau-10.jpg\nBira Produkzioak-en proiektu berria, 'Sans Nom Sarea' dokumentala, Apirilaren 25ean 20:00tan Kanaldude telebistan estreinatuko da.\n1942. urtean, Bigarren Mundu Gerra erdian, Alemania naziak Frantzia okupatu zuen. Erresistentziak ihes sare ugari jarri zituen martxan, jendeari Europa nazitik aliatura ihes egiten laguntzeko. Hauen artean, Mendibe-Orbaizeta artean sekretuan jarduten zuen ihes sarea zegoen; hain sare sekretua, ezen izenik ere ez zuen. Espioiak, sare klandestinoak, kontrabandoa, elkartasuna, erresistentzia, esperantza… Sans Nom Sarea dokumentala.hau guztia eta gehiago dela iragarri dute sortzaileek.\nOstiralean estreinatuko den lan honetan, elkarrizketatuen testigantzaren bitartez, Karine Becker, John Morgan, Meg Ostrum, Boris Pomeantzeff, Beñat Urruty, Claire Schepens eta Bernard Vernieuwe, 33 minutuetan zehar, Bigarren Mundu Gerrako pasarte horren xehetasunak ezagutzeko aukera izango dugu.\nBira Podukzioak, Hernanin kokaturiko kooperatiba-produktora txiki bat da, 2018tik ikus-entzunezko edukien ekoizpenean dihardutena. Disziplina anitzeko 4 kidek osatzen dute taldea: Mikel Alvarez, Beñat Iturrioz, Oskarbi Sein eta Eñaut Tolosa. Aipaturiko azken dokumentalz gain, egin dituzten lanen artean aurki ditzazkegu orain gutxi estreinatu zen Behobia 100 urte dokumentala, Willis Drummond, Jupiter Jon eta Amoranteren bideoklipak, edota Euskara ari du zein Gau Beltza izeneko ekimenen iragarkiak adibidez.\nEsan bezala, estreinaldia Kanaldude telebistan izango da Apirilaren 25ean. Ondoren, Kanaldudeko nahieran zerbitzuan egongo da ikusgai bi astez. Maiatzaren 11tik aurrera berriz, sarean jarriko dute ikusgai, libre, beraien vimeo eta youtube kanaletan.


Bitartean nire denda hutsik - - Alea.eus\nBitartean nire denda hutsik\nIrati Iciar 2015-09-18 02:00\nBeste pintxo lehiaketa aste bat daukagu oraingoan ere... Halako ekitaldi gastronomiko-folkloriko-propagandistiko-turistikoen zale naiz #daitort. Pintxoak ez direnean, kazolatxoak, ardoa edo txakolina; gehitu hilabete hasierako azoka edo bestelako azoka tematikoak ere. Denak aprobetxatzen ditut, nire hiriko "turista" gisa.\nHala ere, gehien disfrutatzen ditudanak azoka ekologikoak eta bertako nekazarienak dira. Luxua da tokiko produktorearekin aurrez aurre hitz egiteko aukera izatea, bere lanarekin konprometitua dagoena, berak egin duen hori ilusioz erakusten eta saltzen dizuna. A zelako aldea "Ertaroko" mozorroa daraman bizkotxo saltzaile horrekin...\nBehinola Zaramaga inguruan harategia duen lagun batekin feria hauen inguruan hitz egiten egon ginen. "Eta auzoetan zer? Zentroan halako ekimen bat dagoen bakoitzean, nire harategia hustu egiten da!'", zioen haserre. Arrazoi puntu bat ere baduela esango nuke.\nAuzoetako bizitza gasteiztarrona da, auzokideok egiten dugu, baina hau ez da berez sortzen, sustatu eta zaindu egin behar da. Zentroko auzokideak hainbeste feria eta jaialdiez kokoteraino dauden bitartean, beste auzo batzuk pintxopote-auzoak bihurtzen ari dira. Ea ba, eragin imajinazioari eta antolatu ditzagun bestelako negozioak sustatzeko auzoetako feriak ere: ''Gasteizko mertzerien gymkana'', ''Arrandegien lehiaketa: saritu arrandegi txukunena'...".


Nola laguntzen digute Bibliako printzipioek? | Berri onak\n1. Zergatik behar dugu gida?\nNola bultzatzen gaituzte Bibliako printzipioek segurtasun neurriak hartzera? (36. SALMOA 10 [36:9, NW])\nGure Sortzailea gu baino jakintsuagoa da. Aita maitekorra izanik, gutaz arduratzen da. Gainera, ez gintuen sortu berarengandik independente izan gintezen (Jeremias 10:23). Hortaz, haur txikiak gurasoen gida behar duen bezala, guztiok ere Jainkoaren gida behar dugu (Isaias 48:17, 18). Bibliako printzipioek ematen duten gida Jainkoaren oparia da.—Irakurri 2 Timoteori 3:16.\nJehobaren lege eta printzipioak onak dira guretzako. Bizimodurik onena irakasten digute, baita etorkizunerako amaigabeko sariak lortzen ere. Jainkoak egin gaituenez, bidezkoa da berak eskatzea guk bere gida balioesten dugula erakustea.—Irakurri 19. Salmoa 8, 12 [19:7, 11, NW]; Apokalipsia 4:11.\n2. Zer dira Bibliako printzipioak?\nBibliako printzipioak funtsezko egiak dira; legeak, bestalde, egoera jakin batzuetarako ezartzen dira (Deuteronomioa 22:8). Printzipioak egoera jakin batean jarraitzeko, pentsatzeko dugun gaitasuna erabili behar dugu (Esaera Zaharrak 2:10-12). Adibidez, Bibliak bizitza Jainkoak emaniko oparia dela irakasten du. Oinarrizko printzipio honek lanean, etxean eta bidaiatzean gu gidatzeaz gain, segurtasun neurriak hartzera ere bultzatzen gaitu.—Irakurri Eginak 17:28.\n3. Zein bi printzipio dira funtsezkoak?\nJesusek funtsezko bi printzipiori buruz hitz egin zuen. Aurrenekoak gizakion bizitzaren helburua azaltzen du, hau da, Jainkoa ezagutu, maitatu eta fideltasunez zerbitzu ematea. Lehenengo printzipio honek gure gida izan behar luke erabakiak hartzerakoan (Esaera Zaharrak 3:6). Printzipio hau bihotzean dutenek Jainkoaren adiskidetasuna, benetako zoriontasuna eta betiereko bizitza irabazten dituzte.—Irakurri Mateo 22:36-38.\nBigarren printzipioak besteekin harreman baketsua izatera gida gaitzake (1 Korintoarrei 13:4-7). Printzipio hau betetzeko Jainkoak jendea tratatzeko modua kopiatu behar dugu.—Irakurri Mateo 7:12; 22:39, 40.\n4. Nola laguntzen digute Bibliako printzipioek?\nBibliako printzipioek familiei maitasunean elkartuak egoten irakasten diete (Kolosarrei 3:12-14). Jainkoaren Hitzak familiak ere babesten ditu, gida ematen duen beste printzipio bat irakatsiz. Honek ezkontzak iraunkorra izan behar duela dio.—Irakurri Hasiera 2:24.\nBibliako irakaspenak jarraituz, gure ongizate fisiko eta emozionala babes dezakegu. Adibidez, enplegu-emaileek askotan nahiago dituzte zintzotasun eta ardurari buruzko Bibliako printzipioen arabera bizi diren langileak (Esaera Zaharrak 10:4, 26; Hebrearrei 13:18). Jainkoaren Hitzak beharrezkoarekin pozik egoten irakasten digu, baita gauza materialak baino gehiago Jainkoarekin dugun adiskidetasuna balioesten ere.—Irakurri Mateo 6:24, 25, 33; 1 Timoteori 6:8-10.\nBibliako printzipioak jarraitzeak gure osasuna babes dezake (Esaera Zaharrak 14:30; 22:24, 25). Adibidez, mozkortzearen aurkako Jainkoaren legea betetzeak gaixotasun larri eta istripuetatik babesten gaitu (Esaera Zaharrak 23:20). Jehobak edari alkoholdunak edateko baimena ematen digu, baina bere neurrian (104. Salmoa 15; 1 Korintoarrei 6:10). Jainkoaren printzipioak gure onerako dira, gure ekintzez gain gure pentsamenduak ere zaintzen dituztelako (119. Salmoa 97-100). Halere, egiazko kristauek ez dituzte Jainkoaren arau orokorrak beraientzako onak direlako soilik errespetatzen. Jehoba goratzeko jarraitzen dituzte.—Irakurri Mateo 5:14-16.


Jon Mirande Aiphasorho hogeita hamar urte. - Euskonews\nJon Mirande Aiphasorho hogeita hamar urte. Jon Mirande Aiphasorho hogeita hamar urte. Txomin Peillen Parisen sortu, Parisen hil; ez zen etxekoen herrian bizitu, baina aberria bihotzean eduki. 1948.an euskaraz idazten hasirik ez du beste mintzairetan inoiz literatura lanik eman. Bere bizitza, bere nortasuna, jatorriaren (Zuberoa), ideien, eta eduki zuen eta duen eraginarengatik ezohikoa, arraroa izan zen. Jatorria. Aitamen Zuberoa, bere txikian herri horrek, jende bereizi eta bitxien emailea izan da: XVII.mendean Allande Oihenart katoliko historilaria, Jakes Belakoa protestante lege gizona eta humanista; XVIII.mendean Joan Felipe Belako zalduna, frantses artileriaren modernizatzailea, Pierre Topet Etxahun erromantiko gaizkina, Agosti Xaho, erromantiko ameslaria. Azkenik Jon Mirande zuberotar gaitz eta bereizi horien ohituratik heldu da. Politika ideiengatik bakartia izan zen. Erregezaleek eta euskaldun abertzale lokartuez etsiturik, asperturik jarri zen, urte haietan hegoaldea fazismo ipurtxuri baten eta Iparraldea ipurtxuri demokraten menpean zeudenean. Horrela Jon Mirande psikastenikoa, ziklotimikoa nazi berriekin ibiltzen hasi zen, ezen gaztegia izan zen nazi zaharrekin ibiltzeko. Norekin eta nola sartu zen haiekin ? Bretoin nazi batzuekin harremanetan sartu zen eta osoki liluratua, ezen gizon horik kultura handiko jendeak ziren. Jon Miranderen obra, bizpalau polemika artikulu bazter utzita, ez da fazismoz kutsukoa. Euskal olerkietan eta narratiban, gai berriak erabiliz, sekulako hauskura ekarri zuen: erotika, paganismoa, bazterkinen (eskeko, mozkor, hiltzaile, homosexuala, prostituta delakoen) « herri santu eta demokratikoan » eta « euskaldun zintzoen artean » irudi debekatuak . Lauaxeta eta Lizardi zerbaitetan saiatu arren modernitatean sartzea Miranderei zor diogu eta Arestik esan zidan « Mirande irakurri ez banu santa sekulan ez nuen euskaraz idatziko ». Garaiko literatura kostunbrista zen, kristau dotrinaren parafrasia, maitetasuna ere ez zen gaia eta Argiakohumoristek idatzi bezala euskal liburu laburrena izango zen gerrate aurreko euskarazko erotika idatzia. Nik uste, portadaz, azalez eta margolari ausarten bizpalau irudiz kanpo horrelako liburua egin daitekela. Jon Mirande saiatu zen, Beaudelaire olerkariaren « Fleur du Mal » gisako, euskarazko erotika olerki zenbaiten argitaratzen; alabaina 1953.an hori aipatu zuenean klerikalak, gure aiatolah txikiak ez zeuden lotan, berehala Lafitte, Chabagno eta Mocorroa orroaka hasi ziren, gazteria ustelduko zuela, ez zela argitaratzera utzi behar, Espainian debekatu behar zela, Vaticanoko Indexean sartzekoa zela. Haren olerki ederrek, haren olerki berrien bildumak hogeita hiru urte igurikatu zuen 1976.an, Orhoituz tituluarekin, egilea hil ondoren argitaratzeko. Miranderen eta Pariseko Igela aldizkarian argitaratu idazkiak berriz irakurtzean Napartheid eta Ostielaren ondoan, monagilloak, beretterak ginela ematen du.Halaber 1949.an idatzi Haur besoetakoa, egilea hil baino bi urte lehenago,1970.an baizik ez zen agertu; anartean Donostian eta Ameriketan, euskaldunen zentsuragatik ez zen inor argitaratzen ausartu. Gabriel Aresti gure adiskideak izan zuen horretarako bekokia. Jon Mirande Argazkia: Auñamendi Ulergarria da jadanik depresiboa zen Mirande, Iparraldeko ipurtxuriak eta apez integrista batzuek egin zankartekoen ondotik euskal literaturaren geroarekin etsitua izatea eta estimatzen zuten aita Nemesio Etxaniz edo aita Salbatore Mitxelena ez ziren haren alde agertu ahal izan. Haren filosofia pentsamendua Joxe Azurmendik ongi aztertu zuen, erakutsiz Schopenhauer, Spengler eta Nietscheren irakurketez haren ezezkortasuna, haren bortiztasuna berotu zela. Haren mundu ikusmoldea argi da: amets egin zuen meritokraziaz, erran nahi baita gizarte batean elite bat, aristokrazia bat sortu eta berritu daitekeela ez diplomen arabera, ez diruaren indarrez, baina merezimenduz eta benetan aditua izatez. Bestalde kapitalismoari eta komunismoari aiherra zien, materialismoaren eta zientismoaren frutuustelak zirelako. Frankismoa aldiz beretzat ipurtxurien fazismoa zen. Euskaldun abertzaleen ezaxolaz haserre 1948.an borroka armatua antolatu nahi izan zuen eta hortaz Gernika aldizkarian, idatzi eta argitaratu 1953.a . Ez zuen horretarako ez eta adiskideen artean, inor aurkitu. Era berean literatur jaso baten alde eta garaiko populismo folklorezalearen aurka idatzi bazuen, ez zuen lehen garaietan arrakastarik izan. Materialismoari aiher ziola berriz diot eta hain zuzen ez zen ateua, baina pagano izpiritualista. Arimagan, izpirituaz beste den zerbaitetan, sinesten zuen. Bere erotikaren ulertzea hori lotua zen gorputzekin batean arimak bat egin, elkarri lotu behar zuten, bestelan joko hutsa zelako. Ikuspundu horrek ez du ezer ikusteko, orain ezkerreko nafar argitaletxe batek eskaintzen duen eta modan dagoen, humore gabeko pornografia gogorrarekin, animaltasunezko eta kirolezko erotomania horrekin. Finantzetako Ministerioan, Parisen lan egiten zuen. Eta depresibo gisa bulego giro astoa nekez eroaten zuen. Ez zuen bere promoziorako ahalegin handirik egin, nahiz zeukan hizkuntza ezaguera zabalagatik kanpo finantzetan postu hobea eman zioten. Euskararenganako amodio eta nazienganako lilura itsu horrez kanpo, jatorrizko testuen irakurtzeko hizkuntzen ikastea pasioa zeukan. Honelaxe Europako bospasei hizkuntza mintzatzen zituen eta beste hamar bat irakurtzen. Irlandera zaharraren, aleman zaharraren, grekera zaharraren aditu izatera iritxi zen eta munduko aditu askorekin gutun harreman handiak zituen, Alemanian, Austrian, Gales herrian, Ipar Amerikan, Irlandan eta Italian, baina berak ukan zituen eskutitzak galdu dira. Ez da harritzeko Euskaltzaindian, orduko Euskaltsaindua, ez bazuten iparraldekoek euskaltzain oso bezala sartzera utzi, baina zertan ibili behar zuen, jende horien artean? Ez al da hobeki egon kanpoan Jon Etxaide, Txillardegi eta hainbeste idazle hoberenekin. Bixtan da politika eta erotismo gaiak gogoan Larousse Universel hamabost aletan egin duen ipurtxuriakez diola barkatu eta Mirande izena ez da alfabetoaren lekuan agertzen, are gutxiago euskal literaturaren historian. Hiztegi berean Mirande baino fazistago izan ziren Céline eta Brasillach beren lekuan daude. Euskarazkoan Miranderen lekuan kazetariak. Hitlerismoak eta stalinismoak horrelako bazterketak egin zituzten. Hogeigarren mendeko bospasei handien artean izan den idazle hori, mendekuz eta apalkeriaz baztertu da, nahiz bere obra osoa hiru aldiz argitaratu den. Iparraldeko txuriek oraino ere gorroto dute eta poztu ziren 1972.an Eguberrian bere buruaz beste egin zuenean. Jon Miranderen eragina hogeigarren mendeko bigarren erdian handia izan zen, hala nola Gabriel Arestik Bilbon deklaratu zidan "Mirande ez bazuen irakurri ez zukeela santa sekulan euskaraz idatziko". Jon Mirande hipokresiaren euskal oihala urratu baitzigun, gure idazlearen ohoretan, Hegoaldean, hamaika omenaldi egin zaizkio, eta bi Zuberoan; literatura sari bati haren izena eman zitzaion eta jadanik haren bizitzaz eleberri bat eta antzerki bat idatzi dira. Ez da, orain, olerki loretegirik egiten Miranderen poemarik gabe. Bestalde depresibo askoren gisa bazuen humorearen zentzu bereizia, ez beharbada hanbat herrikoia, nahiz Zuberoako txikitoetan eta ingelerazko limerick delakoekin, "eder" izeneko koplak idatzi. Jadanik politika eta literatura utzi zuen azken bi urteetan etxera zetorkigun gurekin irribarre egitera eta ongi jatera, hori harentzat, andrekin batean, pagantasunaren oinarrizko osagaiak zirelako. Duela hogeita hamar urte hil zinen. Ez nuke esango goian bego, baina Euskal Herrian gure artean egon bedi. Txomin Peillen Euskonews & Media 193. zbk (2002 / 12 / 20 2003 / 01 / 10) Euskomedia: Euskal Kultur Informazio Zerbitzua Eusko Ikaskuntzaren Web Orria\nDONOSTIA-SAN SEBASTIAN ZUBEROA\nÁLVAREZ EMPARANZA, José Luis ARESTI SEGUROLA, Gabriel BELA, Jacques de BELA, Jeanne-Philippe de CHAHO, Joseph Augustín ECHAIDE ITARTE, Yon ECHÁNIZ ARAMBARRI, Nemesio Agapito MICHELENA, Salbatore MIRANDE AYPHASORHO, Jon TOPET ETCHAHON, Pierre URKIAGA BASARAZ, Estepan AGUIRRE EGAÑA, José María de\nLa mujer nueva. Bilbaínas de clase media durante los años veinte y treinta


OÑATIKO V. TRIKITI JAIALDIA | INFERNUKO HAUSPOA\nOÑATIKO V. TRIKITI JAIALDIA\nGaizka Peñafiel en 15:14 iruzkinik ez\nOñatiko V. Trikiti Jaialdia abian da eta urten emakumea eta trikitixa izango da emanaldiaren ardatza. Horrexegatik partaide guztiak emakumezkoak izango dira eta honexek dira: Maixa eta Alaitz; Kristina eta Amaia; Elustondo ahizpak; Saioa, Lurdes, Maialen eta Idurre; Edurne eta Ainara; Edurne eta Eneritz; Leire, Intza, Uxue eta Maren.\nUrriaren 26an ospatuko da Oñatiko Santa Ana antzokian arratsaldeko 17:30etatik aurrera. Sarrerak Urbia eta Arrano tabernetan salgai daude 10 €-ren truke. Nahi duenak ondoren Gaztelekuan egingo den afarirako sarrerak ditu salgai 20 €-rengatik.\nalaitz telletxea amaia oreja edurne iturbe elustondo jaialdia kristina solano maixa oñati trikitixa jaialdia


Maider Donoso eta Oihan Loiti Euspoteko sarituetako bi dira - Mondraberri\nDenera 98 spot aurkeztu dira txapelketara\nMaider Donoso eta Oihan Loiti Euspoteko sarituetako bi dira\nTestua eta argazkiak: Arteman / 2019ko maiatzak 31, ostirala\nAretxabaletako Arkupe Kultur etxeko Zaraia aretoan egin da sari banaketa ekitaldia. Zaraia aretoa jendez bete da irabazleen izenak zeintzuk diren jakiteko eta lanak txalotzeko. Idoia Torregarai eta Mirari Martiarena umoregileek gidatu dute ekitaldia eta lehiaketan aurkeztutako 98 iragarkietatik epaimahaiak aukeratutako 17 finalistak ikusi ahal izan dira bertan. Ekitaldi ostean mokadu batez gozatu ahal izan dute\nparte-hartzaileek zein hurreratu diren guztiek.\n“Gorputza ON, buruari ON” spota https://www.youtube.com/watch?v=nJvDEhMrJjs\n“Piztu bizitza” spota https://www.youtube.com/watch?v=Z9WCEZz5PYk\n“Nahi baduzu, ahal duzu” spota https://www.youtube.com/watch?v=xFReWYfT5tI\n“Irabaz ezazu partida!” spota https://www.youtube.com/watch?v=oDkt3cJpk6I\nAurtengo edizioa berrikuntza ugarirekin etorri da. Harrobi lan horretan indartsu ekin dio aurten antolakuntzak, ikus-entzunezko publizitatearen gaineko saioak eskainiz ikastetxeetan, zein ikus-entzunezko eskola espezializatuetan. Edizio honetan esfortzu berezia egin da formazioan eta sustapenean, guztira 11 formazio saio eman ditugu Euskal Herriko txoko ezberdinetan: Donostia, Gasteiz, Bilbo, Andoain, Aretxabaleta, Arrasate... Formazio saioen helburua izan da gazteei sormenaren eta publizitatearen inguruan izan dezaketen sena sustatzea eta lehiaketan parte hartzera animatzea.


kritiken hemeroteka » Karruaren eremüetarik…\nKarruaren eremüetarik… Itxaro Borda / Argia, 1993-04-18\nPoesiak geroago lekü gütiago düala üdüri lüke, gure literatür mündüaren panoraman. Halarik ere, argitaletxeek, noizean behin, dugün hitz eta espazio zuri gosea asetzeko xedeareki, ausartzen dira olerki bildüma zonbaiten plazaratzerat. Poeta gazteen artean, herots handirik gabe, bere bidea zülatzen ari da Luis Berrizbeitia durangarra. Lehen libürüa 1987an ezagützerat eman züan Pamielan, eta “Zoperna generala” haren haizeek, bazterrak harridüraz freskatu zütükean. Aldi honetan “Eremu karroinduak” aipatzen deizkü ildo bardinetik.\nGaltoa zera lizate: ea poesia denez bakartarzünaren eta egüneroko bortxaiñien papereratzako moldea? Luis Berrizbeitiak pürü hala uste dü, “poesiaren erresuman sartu dira etsaiak” diolarik. hürrüntxagoñi paregabea den “Ezezkorraren Kredoan” jarraitzez: “Sinesten dut dohakabeak garela/eta gainerako guztia/ digresioa dela”. Jüsto poesia ditakela debaldezko “disgresio” sail hortarik ezkapitzeko tresna erakasten deikü olerkariak, esperantxa hütsen tatareki gerizatzeko estakürürik ez dela erantsiz.\n“Zoperna Generala” bilduman bezala, “Eremu karroinduak” hontan poetaren mintzajea da agertzekoa: iparraldeko “Kutsua” nabaritüko deioe frankok; gük ordea estimatzen dügü “batüa”ren aberasteko manera hori, Herrien Arteko Alkargoaren seinale. Xiberotarrezko poema bat ere (ejer… ejerrena heltübada!) kausitzen ahal dügü delako karrüaren eremüetan. Hizküntzaren klasizismoak orano terribleago egiten dütü egüneroko bortxaiñien azalpenak.\n“Baina jagoitik poemak debeku dira” dio. Hotzak ez gütü balinba eramanen…


'GEUrekin mendira', taldean euskaraz aritu eta mendiaz gozatzeko ekimena bueltan - Arabako Euskara Zerbitzuak\nAEZerbitzuak 2021-09-15 Aisia eta kirola, Sentsibilizazioa eta motibazioa\nGEU elkarteak hileroko mendi txango irekiak berrartu ditu\nPandemiaren erruz iaz ekimena eten bazen ere, bueltan dator berriro GEU elkarteak antolatutako ‘GEUrekin mendira’ programa. Igande honetan (irailak 19) hasita, ekainaren 19ra arte 11 irteera egingo dituzte.\nBeti eskema bera da: Mendizorrotzako aparkalekuan (Beti Jai frontoiaren aurrean) elkartu; batutakoen arabera autoetan banatu (ez da derrigorrezkoa autoa eramatea) eta gasolina guztien artean ordaintzen dute. Hala, 08:30ean handik abiatzen dira.\nEz dago aurretik izena eman beharrik; eskatzen dena da denboraz agertzea, autoen banaketa ondo antolatu eta irteera ordua ez atzeratzeko.\nMendi irteera batzuk goizekoak izaten dira: hau da, 14:30 edo 15:00etarako Gasteizen bueltan izaten dira; beste batzuk, aldiz, egun osokoak; horietan Gasteizen 17:00 eta 17:30 artean egoten dira bueltan.\nGEU elkartetik federatuta egotea gomendatzen da, baina ez da derrigorrezkoa.\nLarunbat honetan Bikirrio mendira abiatuko dira eta goizeko plana egingo dute.\nShare the post "‘GEUrekin mendira’, taldean euskaraz aritu eta mendiaz gozatzeko ekimena bueltan"


Egoitza Harreraren Sareko neska-mutilek Nagusi erakustokian parte hartu zuten - GUFE Gizarte Urgazpenerako Foru Erakundea\nEgoitza Harreraren Sareko neska-mutilek Nagusi erakustokian parte hartu zuten\nEtxebizitzen sareko eta Bizkaiko Fore Aldundido zentrolo neska-mutilek Nagusi erakustokian parte hartu zuten. Erakustoki honetan, Informazio eta Komunikazioko teknologia belaunaldiei buruzko zenbait tailerretan parte hartu zuten.\nTailer horien helburua da lan-gune bat sortzea, belaunaldi desberdinen arteko hurbiltzea errazteko. Horrez gain, nerabeek teknologia berriak ongi eta modu seguruan erabiltzea sustatuko dute, baita zahartze aktiboa ere. Horretarako, egunerokoan egiten diren ekintzak baliatuko dituzte; esaterako, sakeleko telefonoa erabiltzen ikastea.\nNeska-mutilek oso ondo baloratu zuten partaidetza; baita hezitzailek, tailerretan parte hartu zuten adinekoek eta antolatzaileek ere.


Axular Ikastolako LH5eko ikasleei El misterio de la Calle Morgue gustatu zaie. Liburuaren egilea, Cuca Canals, Estatu Batuetan genero polizialaren sartzailea den Edgar Allan Poe idazlearen benetako bizitzan oinarritzen da. Canalsek bere libururik ospetsuenetan inspiratutako kontakizunak sortu ditu, idazlea protagonista hartuta. Gehiago irakurri\n“Begiratu haritz eder honi: sustrietatik adarrik garaienetaraino erikin baten modukoa da , eta, solairu bakoitzean, bertako bizilagunak ezagutzeko ditugu” Horrela, kontrazalean, Ikasbide Ikastolako LH3ko ikasleek aukeratu duten Haritza bizileku liburua irakurtzera gonbidatzen gaituzte. Ferruccio Cucchiarinik , zuhaitzen inguruan, bereziki haritzaren inguruan, bizi diren animalia eta landareei buruzko informazio liburu hau idatzi eta ilustratzen du. Gehiago irakurri\nIrudiak: Maya Hanisch\nTestua: Agustín Agra\nArantzazuko Ama Ikastolako LH3ko ikasleek Color animal liburua gomendatzen digute. Testuak Agustin Agra biologia irakasleak idatzi ditu eta irudiak Maya Hanisch ilustratzaile txiletarrarenak dira. Animaliei buruzko informazio-liburua da, bereziki haurrei zuzendutakoa, baina ez ditu mota horretako animaliei buruzko liburuen ohiko bideak jarraitzen.\nTestua eta irudiak: Ximo Abadia\nAitor Ikastolako seigarren mailako ikasleek Frank: la increíble historia de una dictadura olvidada album ilustratua gomendatzen digute. Ximo Abadiaren liburu handi bat, haur liburuetan gutxien tratatu den baina, aldi berean, gure historiako aldi gogorrenetako batera hurbiltzeko aukera ematen diguna. Garai hori bizi izan ez zutenei gustatuko zaie, baina baita ere ahaztu ezin dela dakiten bizi izan zutenei.\nTestua eta irudiak: Jonosch\nAste honetan Axular Ikastolako LH2ko ikasleek Janoschek idatzi eta marraztutako Zein polita den Panama! album ilustratua gomendatu digute.


Ingelesa – USE-GAINDITU\nEntzumena eta ulermena:\n– Ikasleen arlo akademikoan gai zehatzei buruzko hitzaldi eta hitzaldien esanahi orokorra eta zehatza.\n– Komunikabideek igortzen dituzten mezuen ulermen orokorra eta zehatza.\n– Eguneroko gaietan, interes orokorreko eta gai abstraktuetako pertsonen arteko komunikazioa ulertzea.\n– Estrategiak erabiltzea ideia nagusiak antzemateko eta ulermena egiaztatzeko.\n– Hizkuntzaren ulermen zabala, horren elementu guztiak ulertu beharrik gabe.\n– Ideiak adieraztea komunikazio baliabideen bidez eta hizkuntza kohesioaren bidez.\n– Interes propioekin lotutako mezuen ahozko adierazpena.\n– Gai ezagunei buruzko iritziak azaltzea.\n– Nolabaiteko jariotasun, naturaltasun eta doitasun maila duten elkarrizketetan parte hartzea.\n2. Irakurtzea eta idaztea\nIdatzizko testuak ulertzea:\n– Hainbat gairen inguruan idatzitako testuetan eta testu gabeko elementuen informazioa laburtzea.\n– Testu-genero desberdinetako informazio orokorra, zehatza eta zehatza ulertzea, askotariko gaiak aipatuz.\n– Xede komunikatiboaren, testu eta testu-elementuen identifikazioa eta testuaren atalak bereizten dituen informazioa antolatzeko modua identifikatzea.\n– Gaur egungo gaiei buruzko artikulu eta txostenetan esanahi inplikatuak, posizioak edo ikuspuntuak ulertzea.\n– Zure etorkizuneko interes akademiko, pertsonal eta profesionalekin erlazionatutako testu zabal eta askotariko irakurketa autonomoa. Testuaren arabera lortu nahi den irakurketaren estrategia eta lortu nahi den helburua eta irakurketa mota hau informazioa lortzeko, ezagutzak zabaltzeko eta gozatzeko modu gisa baloratzea.\nIdatzizko testuen osaera:\n– Testua prestatzeko prozesua planifikatzea, testua antolatzeko, artikulatzeko eta kohesionatzeko mekanismoak erabiliz.\n– Interes pertsonal, uneko eta akademikoko gaiei buruzko konplexutasun jakin bateko testuak idaztea, argitasuna, zentzuzko gramatika zuzentzea eta gaiari egokitzea lexikoa, erregistro egokia eta, hala badagokio, ulermena errazten duten elementu grafikoak eta paratextualak erabiliz.\n– Idatzizko testu ulergarrien ekoizpenean interesa izatea, hainbat beharrizan eta asmo desberdinetara joatea.\n3. Hizkuntzaren ezagutza\n– Eremu semantikoa eta lexikoa hedatzea ikasleentzat interesgarriak diren gai orokorrei buruz eta curriculumaren beste irakasgaiekin lotuta\n– Hitzen eraketa aurrizkiak, atzizkiak eta hitz konposatuak\n– Testu mota eta komunikazio asmo desberdinei egokitutako gramatika egiturak eta funtzio nagusiak berrikusi eta hedatzea\n– Alfabeto fonetikoa erabiltzea bere ahoskera modu autonomoan hobetzeko\n– Jarrera eta sentimendu desberdinak adierazteko eta ulertzeko beharrezkoak diren azentu, erritmo eta intonazio patroi desberdinak ekoiztea eta interpretatzea.\n3.1. Hizkuntza eta gramatika funtzioak\n– Itxura fisikoa Deskribatu, osasun egoera, izaera, gustuak eta interesak. Datuak eta iritziak alderatu, kontrastatu eta bereiztea. Lehentasunak adierazi\n– Like / enjoy / don’t like / hate / prefer…+ gerundio (-ing) o to+ infinitivo\n– Want + sustantivo / pronombre + to + infinitivo\n– continuous verbs: believe, know, see,etc\n3.2. Bizipen, ohitura eta iraganeko ohiturei buruz hitz egin.\n– Adieraz itzazu haietan gertatzen diren aldaketak eta inguratzen gaituzten gauzetan\n– Iragan sinplea eta iragan jarraitua\n– Aurkeztu perfektua + besterik / oraindik / dagoeneko\n– Hitzaurrea gehi perfektua\n– Ahots pasiboa\n– Would+ infinitiboan\n– Ezin izan zuen / gai …\n– Gustatu / maite / gustatu / ez zitzaion gustatu / gorroto + gerundioa (-ing)\n– Preposizioen ondoren eta subjektu gisa gerundioaren erabilerak\n– Modu eta intentsitate adberbioak\n3.3. Aldi baterako erreferentzia desberdinak dituzten planoak eta xedapenak adierazi\n– Hitzorduak egin. Ekitaldiak aurreikusi eta aurreikuspenak egitea\n– Presente etengabea\n– Be going + Infinitiboa\n– Noiz / bezain laster / aurretik / ondoren … + present simple\n– Noiz / bezain laster / aurretik / ondoren … + iragan perfektua\n– Etorkizuna jarraitua\n– Etorkizun ezin hobea\n3.4. Betebeharra eta eza betebeharra adieraztea\n– Debekatzea, beharra, ahalmena, aukera, baimena eskatu edo eman\n– Must / mustn’t\n– Should / ought to\n– Need / needn’t\n– Have to / don’t have to\n– Can / be able to / could\n3.5. Aukera errealak adierazi eta hipotesiak formulatu\n– Baldintzazko perpausak I mota, II, III\n3.6. Beste norbaitek esan, galdetu, agindu edo iradoki duena\n– Zeharkako estiloa: galderak, esaldi adierazgarriak, aginduak eta iradokizunak\n– Sarrerako aditzak: eskatu, deklaratu, barkatu, azaldu, gonbidatu, eskaini, esan, iradoki, esan, etab\n3.7. Aurkeztu eta iraganeko ekintzetara deduzzioak eta hipotesiak edo erreferentziak egitea.\n– Must can’t … + infinitiboa\n– Must, may, might, could, should + infinitive perfect\n3.8. Ondorioa, emaitza eta kausa adierazi.\n– Loturak sartutako menpeko esaldiak: izan ere, geroztik, ondorioz, emaitza, ondorioz, etab.\n– Duzu / lortu + zerbait + partizipioa\n– Aztertutako gaiekin lotuta: esperientzia pertsonalak, familia eta adiskidetasun harremanak, itxura fisikoa eta nortasuna, berriak, aisia (kirolak, oporrak, bidaiak) osasuna, janaria, interesak, lekuak, teknologia berriak, zientzia eta artea, etab.\n– Formulak eta adierazpenak\n– Zailtasun bereziak dituzten bokal, kontsonante eta diptongoen ahoskera: fonema mutuak, erdizkaitzak, semikontsonanteak, etab.\n– Ahoskera ahula: was / were / been, etab\n– Kontratatutako inprimakien ahoskera: mustn’t / can’t / ‘ll, etab.\n– Hitz eta esaldien azentuazioa\n– Esaldi eta erritmoen intonazioa\n– Hizkuntza erabileraren barietateen aitorpena: hizkuntza formal eta informalaren, ahozkoen eta idatzizkoen arteko desberdintasunak\n– Ikasteko askotariko baliabideen erabilera autonomoa: digitala eta bibliografikoa\n– Lexikoa eta hizkuntza egiturak berrikusteko, zabaltzeko eta finkatzeko estrategiak aplikatzea\n– Egitura gramatikal desberdinen erabilera eta esanahia aztertzea eta hausnartzea, norberarenarekin konparatuz eta kontrastatuta\n– Hizkuntzen ikaskuntza autonomoan aurrera egiteko auto-zuzentze eta autoebaluazio estrategien hausnarketa eta aplikazioa. Akatsak aitortzea ikaskuntza prozesuaren zati gisa\n– Ikasgelan ikasteko aukerak aprobetxatzeko interesa, bai gelan bai kanpoan, informazioaren eta komunikazioaren teknologiak erabiliz\n– Hizkuntzak ikasteko konfiantza, ekimena eta lankidetza ebaluatzea


Autentifikazioari ihes egitea Echelon-en i.LON 600en | BCSC - Zibersegurtasun Euskal Zentroa\nAutentifikazioari ihes egitea Echelon-en i.LON 600en\nArgitalpen data: 2018/08/28\ni.LON 600 produktu guztiak\nMaxim Rupp ikertzaile independenteak Echelonen i.LON 600 produktuek duten autentifikazioaren ihes erako ahultasun honen berri eman du. Urruneko erasotzaile batek autentifikazioa saihets lezake eta konfigurazioaren informazioa eta errendimendu estatistikak irakurri.\nMehatxuen aurreko arriskua murriztearren, Echelonek gomendatzen du suebaki baten atzean instalatzea i.LON 600 gailuak eta horiek erabiltzen dituen edozein zerbitzari, edo bestela gailu gehiagorik gabeko VLAN batean. VLAN erabiliz, i.LON 600 eta lotutako zerbitzarien sistema bereko parte ez diren beste barne gailu batzuen eta erabiltzaileen mehatxua murriztea lortzen da. Suebaki bat erabiltzen denean, eta mehatxuen aurreko arriskua murriztearren, Echelonek gomendatzen du suebakiak ataken inolako birbidalketarik ez egitea i.LON 600era.\ni.LON 600en autentifikazioa WebParams.dat fitxategiko konfigurazio jarraibideek kontrolatuta dago. Fitxategi edo direktorio multzo jakin bat autentifikaziorik gabe eskuragarria ez litzatekeela izan behar zehazterakoan, bidea konfigurazio fitxategian kate baten modura jartzen da, eta karaktere komodin aukerakoak (*) izan ditzake, zero karaktere edo gehiago kointzidiarazteko. Web eskari bat egiten denean, URIak bat etorri behar du emandako bide osoarekin, edo bestela ez da autentifikaziorik eskatuko. URIan barra gainjarriak dituzten web eskariak bidaltzerakoan (adibidez, ?/forms/////Echelon/SetupSecurity.htm?), bidea ez da bat etorriko autentifikazioa eskatzeko konfiguratutakoarekin, eta hartara sarbidea lortuko da inolako erabiltzaile izenik eta pasahitzik gabe.


Sephora empresako langileek greban jarraitzen dute — ELA Sindikatua\nSephora empresako langileek greban jarraitzen dute\nSephora empresako langileek greban jarraitzen dute ELA sindikatuak enpresa salatuko du greban dauden langileak legez kanpo ordezkatzeagatik, langileren bat lantokiz aldatuz grebaren eragina murrizten saiatu delako https://www.ela.eus/eu/nafarroa/albisteak/sephora-empresako-langileek-greban-jarraitzen-dute https://www.ela.eus/eu/nafarroa/albisteak/sephora-empresako-langileek-greban-jarraitzen-dute/@@download/image/sephora.jpg\nELA sindikatuak enpresa salatuko du greban dauden langileak legez kanpo ordezkatzeagatik, langileren bat lantokiz aldatuz grebaren eragina murrizten saiatu delako\nOtsailaren 6an greba hasi zenetik, ez da enpresarekin inolako harremanik izan gatazka lehenbailehen konpontzeko.\nEz langileen grebak, ez alarma egoerak ezarritako nahitaezko denden itxierak, ezta lanera itzultzeko prebentzio-neurriak hartu beharrak, ez dio enpresari jarrera apur bat ere aldarazi. Enpresako zuzendaritzak orain arte izan duen jarrera autoritarioa mantendu du, eta, beraz, langileek beste aukerarik ez dute izan otsailaren 6tik egiten ari ziren grebarekin jarraitzeko.\nELA sindikatuak, Nafarroan ordezkaritza duen bakarrak, lan-ikuskaritzaren aurrean salatuko du greban dauden langileak legez kanpo ordezten ari dela enpresa, txandetako batean KarlosIII kaleko denda irekita edukitzeagatik; izan ere, zentro horretan lehendik lanean ari zen plantillari eutsiz gero, denda erabat itxita egon beharko litzateke. Legez kanpoko ordezkapen hori berretsiz gero, ELAk, gainera, Sephorako plantillaren grebarako funtsezko eskubidea urratzearen aurkako demanda jarriko luke.\nGogoratu behar da Nafarroako Sephora enpresako langileak hitzarmen kolektibo bat aldarrikatzen ari direla, langile horiek orain dituzten lan-baldintzak hobetuko dituena. Gaur egungo baldintza kaskarrak lurrindegien salerosketarako estatuko hitzarmenak ezartzen dituen soldata apal eta lan-kontratu gehienen partzialtasuna konbinatzearen ondorio dira.\nIrabazi handiak dituen talde handi bateko kidea da empresa hau, eta bere gain har ditzake langileen aldarrikapenak, hala nola langileriaren soldatak enpresak saltzen dituen krema batzuen preziotik behera ez egotea.\nHorretarako, otsailean hasi zuten greba mugagabearekin jarraituko dute langileek ostegun, ostiral eta larunbat guztietan.


Mar 8, 2012\tNork:\tEstitxu Zabala\t-\nAbuztuaren 3tik irailaren 2ra egingo dute jaialdia, eta sarrerak maiatzaren 25ean jarriko dituzte salgai\n2012ko Musika Hamabostaldia abuztuaren 3tik irailaren 2ra egingo dute. Hala, 73. ekitaldi horretan, bi musikagile handi omenduko dituzte: Claude Debussy frantsesa (1862-1918) eta Francisco Escudero zarauztarra (1912-2002). Emanaldietarako sarrerak maiatzaren 25ean jarriko dituzte salgai, Kursaaleko lehiatilan eta Internet bidez.\nClaude Debussyren jaiotzaren 150. urteurrenaren harira, konpositore frantsesaren obra ekarriko du Musika Hamabostaldiak. Aldi berean, garai bereko beste musikagile batzuen musikaz gozatzeko aukera ere eskainiko du egitarauak: Maurice Ravel, Paul Dukas, Eric Satie edo Gabriel Faure. Izan ere, garai hartako Parisko gizarteko zirkulu artistikoek erakarririk egin zuten horiek guztiek beren sorkuntza-lana. Kursaal Auditorioa bisitatuko duten orkestra sinfonikoek, Viktoria Eugenia Antzokiko Club Aretoko emanaldiek eta Musika Aitzaki nahiz Interprete Gazteen zikloek islatuko dute Debussyren musika-ondarea, eta Parisen XIX. eta XX. mende artean loratu zen kultura-jarduera bizia.\nFrancisco Escudero maisua, mende arteko Paris hartako kultura-bizitasun handiaren oinordekoa dela esan daiteke. Bere jaiotzaren mendeurrenean gogoratuko dute Hamabostaldian, Illeta oratorioa interpretatuz (abuztuak 17, Kursaal). Euskadiko Orkestra Sinfonikoaren eta Andra Mari Abesbatzaren eskutik etorriko da Stravinskiren emanaldia.\nParisko Orkestrak Hamabostaldian bi kontzertu eskainiko ditu, Christoph von Dohnanyik zuzendaritzapean; abuztuaren 23an eta 24ean. Bi emanaldi horietan Jean-Frederic Neuburger pianista frantses gazteak ere parte hartuko du. Christoph von Dohnanyi-rekin batera, Yuri Temirkanov errusiarra izango da 73. Musika Hamabostaldiko beste batuta aipagarri bat. Temirkanovek 1998az gero zuzentzen duen San Petersburgoko Orkestra Filarmoniko ospetsua gidatuz bisitatuko du jaialdia, abuztuak 27an eta 28an.


Leer más sobre Agenda 21, Oteitza eta Kalapita taldeen deia\nLeer más sobre Gorputz Hezkuntzan surfaz gozatzen\nLeer más sobre 2. Robotikakoen Volkswagen-era bixita\nLeer más sobre Erasmus lan praktiketatik itzuli dira gure ikasleak\nLeer más sobre HAUTAPROBA %100EK GAINDITU DU AURTEN ERE!!!\nLeer más sobre Eskola Agenda 21 egitasmoaren baitako foroa ikasleen eta udal ordezkarien artean\nLeer más sobre Alemaniako bfw ikastetxeko irakasleak HETELen\nLeer más sobre Ekin! 2014 Enpresa Ideien VII. Lehiaketako sariak banatu dituzte\nLeer más sobre OTEITZAKO IKASLEAK SALBATORE MITXELENA LITERATUR LEHIAKETAKO SARIAK JASOTZEN\nMaiatzaren 23an ARGIA aldizkaria barrutik ezagutzeko asmoz Lasarten duten egoitzara joan ginen. Hantxe azaldu zizkiguten erredakzioko sekretuak, talde-lanaren gorabeherak, erreportaje edo elkarrizketa batek egiten duen bidea pentsatzen hasi eta argia ikusten duen arte. Goiz-pasa ederra izan zen eta euskal astekariko langileek beso zabalik hartu gintuzten. Guri eskerrak ematea besterik ez zaigu gelditzen. Bertan egon ginenon argazkia duzue ikusgai.\nLeer más sobre ARGIA aldizkarian


Txirri, Mirri eta Txiribiton – Txutxupe DVDa | Txirri, Mirri eta Txiribiton - 47 urtez barrea zabaltzen!\nDVD honetan Euskadiko Antzerki Sareak beren katalogoan sartu duen Txirri, Mirri eta Txiribitonen «Txutxupe» obra eskaintzen dizuegu. Bertan, jolasa eta jolaserako gonbitea izango dira protagonistak, eta kantuz eta esketxez blai egongo da.: Altza Pelipe bezalako abesti mitikoez gain, kanta berriak ere eskainiko dituzte, Txutxupe eta Zenbat kilo itsusi? gisakoak.\nFokoen matxinada · Agur puzkarrontzia · Nazioarteko Txapelaren Eguna · Behatza eta Mukia · Abesbatzen negozioa · Musde Kakamokordoren karrotxoa · Zezenak\nTxutxupe · Salatari kontakatilu · Zenbat kilo itsusi? · Musde Kakamokordo · Altza, Pelipe!\nTxirri, Mirri eta Txiribiton - Txutxupe DVDa cantidad\nTxirri, Mirri eta Txiribiton hiru pailazo adiskideak jolasean aritzen dira sarri. Baina bizitzan bezala, jolasean ere elkarri tranpatxoak egiten dizkiete. Horixe da Txutxupe oihukatzeko unea! Lagun berria ere izango dute: Musde Kakamokordo enpresaria! Txantxa giroa eta barregurea ziurtatuta daude Txirri, Mirri eta Txiribitonen ikuskizun berri honetan.\nSé el primero en valorar “Txirri, Mirri eta Txiribiton – Txutxupe DVDa” Cancelar respuesta


Industriaren trantsizio ekosozialaz arituko dira Bilbon, maiatzaren 9an | LAB SINDIKATUA\nEkintza Soziala Ekosozialismoa Industriaren trantsizio ekosozialaz arituko dira Bilbon, maiatzaren 9an\nIndustriaren trantsizio ekosozialaz arituko dira Bilbon, maiatzaren 9an\nEuskal Gune Ekosozialistak agerraldi bat egin du gaur Bilbon, eta iniziatibaren sorrera, xedeak eta lan markoa aurkeztu ditu. Era berean, Euskal Gune Ekosozialistatik bertatik sortutako Herri Eskola Ekosozialistaren berri eman dute, baita honen definizioa, helburuak eta metologia jakinarazi ere. Hain zuzen ere, herri eskolak lehen saio bat antolatu du datorren maiatzaren 9rako, 19:00etan, Bilboko La Bolsan: Euskal Herriko industriaren trantsizio ekosozialaz arituko dira.\n2016ko irailean Bilbon egindako Nazioarteko III. Topaketa Ekosozialisten ondoren sortu zen Euskal Gune Ekosozialista. Euskal Herrian gogoeta eta eztabaidatzeko espazio bat da. Horren inguruan, aktibistak, ikertzaileak eta bestelako pertsonak biltzen dira, eta egunerokotasunean praktika ekosozialistak erdigunean kokatzea da helburu nagusia.\nHerri Eskola Ekosozialista Euskal Gune Ekosozialistak formakuntzarako duen tresna nagusia da. Bestelako eredu bat posible dela pentsatzen duten pertsonei eskainia dagoen proiektu kultural eta hezitzailea da. Horrela, Euskal Herriak aurrera eraman beharreko trantsizio ekonomiko (energetikoa eta produkzio ereduarena: industria, garraiobideak, elikadura burujabetza…), sozial (zaintzare antolakuntza kolektiboa, osasuna, hezkuntza…), kultural (jasangarritasunaren aldeko hezkuntza, gure eguneroko bizitzaren birpentsatzea, herri jakituriaren berreskurapena…), legegile (ondare komunak berreskuratu eta babesteko legeak, desjabetzeen eta pobrezia energetikoaren kontrakoak, biodibertsitatearen ingurukoak…) eta lurraldeko trantsizioan (lurralde planifikazio eta ordenatzea, aurrekontu partehartzaileak…) sakontzeko beharra ikusten duten horiei zuzendua dago.\nEskola, hausnarketak eta formakuntzan zentratzeaz gain, alternatiba eta proposamen zehatzak diseinatzera bideratuta dago.\nZentzu honetan, herri eskolak saio bat antolatu du datorren maiatzaren 9rako, 19:00etan, Bilboko La Bolsan. Joserra Becerra (EQUO, Elkarrekin Ahal Dugu-ko Euskal parlamentaria), Ana Perez (Bilboko Emakumeen Asanblada) eta Zorion Ortigosa (LAB-Industria Federakundea) Euskal Herriko industriaren trantsizio ekosozialaz arituko dira. Ekainaren 3an emango diote jarraipena eztabaidari. Karmelo espazioan, Santutxun, esperientziak trukatzeko tailerra egingo dute, 10:00etan.\nJardunaldi gehiago aurreikusi dituzte datozen asteetarako, gai desberdinen inguruan; pentsio publikoei buruz, esaterako, maiatzaren 12an.


Barriek, goi mailakoen pare | Kultura | Berria\nUrtzi Urkixo, Mikel Erkiaga, Izaskun Araluzea eta Jenni Alvarado sarituak, Lorea Bilbao Bizkaiko Euskara, Kultura eta Kirol diputatuarekin. ARITZ LOIOLA / FOKU Tamaina handiagoan ikusi\nBarriek 2021 programaren barruan saritutako erakusketak ikusgai daude aste honetatik aurrera Rekalde aretoan (Bilbo). Bizkaiko artistei bultzada bat ematea da programaren helburua, Lorea Bilbao Bizkaiko Foru Aldundiko Euskara, Kultura eta Kirol diputatuak azaldu duenez: «Barriek programaren xedea da artista hasiberriak ezagutaraztea». Nabarmendu du «Rekalde aretoan beste edozein artistaren maila bera» aitortzen zaiela.\nJenni Alvarado (Durango, Bizkaia, 1981), Javier Rodriguez Perez-Curiel (Oviedo, Espainia, 1978), Urtzi Urkixo (Bilbo, 1993), Izaskun Araluzea (Bilbo, 1994) eta Mikel Erkiaga (Bilbo, 1994) artisten erakusketak egongo dira ikusgai aurten. Orain, Alvaradoren lanak daude Rekalde aretoan. Ondoren, gainontzeko guztien erakusketak izango dira, ordena horretan. Banan-banan aurkeztuko dituzte beren obrak, bi hilabetez. Aurten, jarduerak ere antolatu dituzte Rekalde aretoan, ikusleek artista aurrez aurre ezagutzeko aukera izan dezaten.\nBarriek Bizkaiko Foru Aldundiaren programa bat da, eta Aldundiaren arte plastikoen eta ikusizko arteen bekak jaso dituzten artisten lanak plazaratzen dira haren bidez. Bizkaiko artista hasiberriei ematen zaizkie beka horiek. Horretaz gain, haien lanak Rekalde aretoan ikusgai jartzeko aukera ematen die programak. Aurten ikusgai egongo diren lanak 2019 eta 2020 bitartean emandako beken emaitza dira.\nJenni Alvaradoren Objeto Ritual proiektua ikusgai dago uztailaren 20tik. Irailaren 19ra arte izango da aretoan. Paperean egindako formatu handiko margolan eta marrazkiak, ikus-entzunezko proiekzioak eta eskulturak aurkeztu ditu Alvaradok bere erakusketan. Sortze prozesuaren parte izan dira denak: «Eskultura txikietatik abiatuta, tokiak bilatzen nituen, eta han bideo laburrak grabatu. Bideo horietatik fotograma batzuk hautatzen nituen, margolanak egiteko». Lengoaia horiek denak uztartu ditu Alvaradok bere lanean.\nJavier Rodriguez Perez-Curielek kulturaren eta gizartearen hainbat eremutan dauden materialak erabili ditu obrak sortzeko. Irailaren 21etik azaroaren 21era erakutsiko du bere lana.\nErinnerung-Recuerdo-Gogoratzen dut deitzen da Urtzi Urkixoren lana. Hain zuzen ere, bere oroitzapenak aurkeztu ditu argazkien bitartez. Berlinen bizi da 2015etik, eta han atzerritar izanda sentitutakoa hartu du abiapuntutzat sortze prozesuan. Serigrafian aritzen da Urkixo, eta diziplina horretara egokitu nahi izan du bere lana: «Serigrafiatzeko prozesu horretan, informazio asko galtzen da; gauza bera gertatzen da oroitzapenekin». Teknika hori erabiliz, argazkilaritzaren bitartez lortu zezakeena baino emaitza abstraktuagoa lortu du. Urkixok «argazkien deskonposaketa» moduan definitu du egindakoa. Azaroaren 23tik urtarrilaren 23ra egongo da ikusgai Rekalde aretoan.\nIzaskun Araluzearen marrazkiak ikusi ahal izango dira ondoren, 2022ko urtarrilaren 25etik martxoaren 27ra bitartean. Araluzeak formatu txikiko marrazkiak aurkeztuko ditu batez ere. «Marraztu eta ezabatu deituriko teknika» erabiltzen duela adierazi du Araluzeak. Teknika horrek irudiarekin eta hondoarekin jolasteko modua ematen dio, eta, emaitza marrazkiak badira ere, margolaritzan oinarritutakoak dira: «Gainjartzeak dira». Aurkeztuko dituen lanak, ordea, ez dira 2019an eman zioten bekarekin egindakoak, azken urtean egindakoak baizik: «Niretzat ez zuen zentzurik duela bi urteko lanak aurkezteak».\nMikel Erkiagaren lanekin itxiko dute erakusketa zikloa, datorren urteko martxoaren 29tik maiatzaren 29ra bitartean. Berlinen egin zituen manipulatutako argazki batzuk izan ziren sortze prozesuaren abiapuntua. Azkenaldian Erkiagak interes handia du margolaritzaren eta argazkilaritzaren arteko muga hori desagerraraztean, eta horretan oinarritzen da haren lanaren emaitza.\nErakusketa bakoitzari buruzko informazio gehiago eskuratzeko aukera egongo da aretoan bertan, artistaren izenaren azpiko QR kodea erabiliz.


Rogue Trader - Wikipedia, entziklopedia askea.\nRogue Trader (en)\nIndonesia eta Pinewood Studios (en)\nJames Dearden (en)\n[[Kategoria:James Dearden (en) zuzendutako filmak]]\n[[Kategoria:James Dearden (en) idatzitako filmak]]\nYves Beneyton (en)\nCaroline Langrishe (en)\nNigel Lindsay (en)\n[[Kategoria:Caroline Langrishe (en) antzeztutako filmak]]\n[[Kategoria:Nigel Lindsay (en) antzeztutako filmak]]\nRogue Trader (euskaraz Negoziogizon Azeria) 1999ko James Dearden ingeles zinema zuzendari, ekoizle eta gidogilearen drama-biografia filma bat da. Nick Leeson finantzagizonaren Rogue Trader: How I Brought Down Barings Bank and Shook the Financial World autobiografian oinarritua dago. Ewan McGregor eta Anna Friel aktoreek antzeztu zuten.\n1995ean Nick Leeson (Ewan McGregor) britainiar bankulari eta finantzagizonak, 28 urte besterik ez zituela, hego-ekialdeko asiar finantza sistema kinka larrian jarri zuen. Leeson gaztea bi mendeko historia luzea zuen Barings Bank britainiar banku garrantzitsuak etorkizuneko merkatuetako bat zen Singapur hirira lan egitera bidali zuen 'broker' arrakastatsu bat zen. Baina denbora igaro hala, langile onenetzat joa izan arren, Leesonek beree lantaldearen finantza operazioen galerak ezkutatzeko asmoz bere bankuari dirua laportzen hasi zitzaion. Egoera txarretik okerrera joan eta azkenean diru aldaketen kopuruak guztiz erraldoiak bilakatu zirenean, Asiako finantzak kolokan jarri, bere bankuarei 850 milioi libra esterlinetako zorra egin eta bere iruzur erraldoia mundu osoaren agerian gelditu zen.\nIvan Heng: tabernaria\nRogue Trader filmaren IMDBko fitxa irakurgai (Ingelesez)\nNick Leesonek idatzitako filmak\nAnna Frielek antzeztutako filmak


Hau al da gobernatzea? - GARA\nHau al da gobernatzea?\nEgoera honetan zer gelditzen zaigu? Zer goaitatu? Gu antolatzeko gaitasunak Paris mugiaraz lezake. Instituzioa emanen dute independentziarako bidea hartzen dugula ikusiko dutelarik\nGobernu irakurgaitza. Hau da frantses politikan gertatzen ari dena. Ez dakigu gehiago Hollande eta Ayrault-en Gobernua zertan ari den, ulertzen oso zaila gertatzen ari da. Cahuzac ministroaren inguruan sortu zurrunbiloak ez du mugarik, prentsak ez du besterik aipatzen, gertakari batetik bestera pasatzen ari da eta beti albiste berriak datoz, onak, txarrak, egiak, gezurrak, zurrumurruak... denetarik. Badirudi prentsa gustura ari dela, beste berririk ez duela gehiago biltzen, «politikariak denak ustelak», diskurtso horrekin gozatzen ari dela. Alta, politikaren eta prentsaren arteko loturak, interes komunak, nahiko ezagunak dira, estekak batzuetan oso hertsiak dituztela! Une honetan ematen du politikariak direla ustelak. Kazetariak, aldiz, garbiak, zintzoak, ontasun publikoa zaintzen ari direla, informazio sekretuak bilatzen eta argitaratzen. Haatik, «sekretu» horiek guztiak norbaitek, zenbait bulegok, ateratzen dituzte eta prentsari pasarazten! Alegia, inozente gutxi dagoela mundu horretan guztian. Guretzat noski konplikatua da dena segitzea, Paris urrun baita, mundu txiki hori guztia ez dugu ezagutzen, inondik ere, jende horrek guztiak nola jokatzen duen ez dakigu, ez baititugu bizitzen, lan egiten ikusten. Hori dena beste planeta bat da! Ondorioz, ez zaigu interesatzen, ez dugu deus jakin nahi, gezurra eta egia non dauden jakiteko baliabiderik ez baitugu. Denentzako ezkontza Senatuan bozkatua izan dela jakin dugu, baina horren kudeatzeko ere nahiko lan Gobernuaren aldetik. Karrika mintzo da, hitz eta irudi atzerakoi franko ikusi ditugu. Horri erantzuteko ere zailtasunetan dago Gobernua. Konbentzitzeko gai ez da izan! Besterik egin al du Gobernuak azken asteetan, prentsaren erasoei erantzutea baino?\nHollandek ez du gobernu berririk nahi. Pentsatu duke ekaitza pasatu ondoren dena konponduko dela. Hollandek gehien maite duena baita mugimendu gutxien egitea. Ez da, dudarik gabe, politikari aproposena krisi garaian, ausardia beharrezkoa den unean, aterabideak eskaintzeko. Baina gobernu honek bizi duen une eroan jarrera horretan jarraitzea nahiko arriskutsua izan daiteke. Edo pentsa daiteke arriskutsua dela, baina eskuinak ez du gehiago eskaintzeko; beraz, panorama beltza Estatu frantsesarentzat, Europaren aurrean estatu serio, aitzinatuaren irudia erakutsi nahi badu ere!\nLangileen eskubideak urratzen dituzten nagusien eta sindikatuen arteko akordioa hobetsi du Gobernuak. Ez du horren inguruan publizitate handirik egin. Akordio horrek hilabetesarien eta lan ordu kopuruen jaistea ahalbidetzen du. CFDT sindikatuak ere izenpetu du. Mobilizazioak deituak izan dira, baina erreakzio motelak gertatzen ari dira. Gobernuaren ahuleziak baduke zer ikusirik horretan, langileek ez baitute gaitasunik ikusten bere baitan nagusiei aurre egiteko.\nEgoera honetan zer gelditzen zaigu? Zer goaitatu? Gu antolatzeko gaitasunak Paris mugiaraz lezake. Instituzioa emanen dute independentziarako bidea hartzen dugula ikusiko dutelarik. Agur Paris, bagoaz.


Goiburu nazionala: Patria y libertad\n(Aberria eta askatasuna)\n23°8′N 82°23′W / 23.133°N 82.383°W / 23.133; -82.383Koordenatuak: 23°8′N 82°23′W / 23.133°N 82.383°W / 23.133; -82.383\n- Espainia-AEB gerra\n1898 urriaren 10\n1902 maiatzaren 20\n• Zenbatespena (2008)\n• Errolda (2002)\n102 biztanle/km² (97.a)\nKubatar pesoa (CUP)\nKubatar peso aldagarria1 (CUC)\nWCTZ (UTC -5)\nWCSTZ (UTC -4)\n1 1993-2004 artean estatubatuar dolarra erabili zen truke diru moduan.\nKuba Amerikako estatua da, izen bereko uharteak (Antilletako uharte handiena) eta Karibe itsasoko beste uharte batzuek osatua. Iparraldera, Ameriketako Estatu Batuak ditu; mendebaldera, Mexiko; hegoaldera, Kaiman Uharteak eta Jamaika; eta ekialdera, Haiti.\nBiztanle gehien dituen Karibeko estatua da. Jatorri askotako kultura eta ohituren nahasketa dira kubatarrak, jatorrizko Taino herriaren, Inperio garaiko espainiarren, Afrikatik ekarritako esklaboen eta Estatu Batuen eraginaren artekoa.\nKuba satelite irudian\nKuba Karibe itsasoan dagoen uhartedia da. Uharte nagusia Kuba bera da, beste lau uharte talde nagusiz inguratua: Colorados, Camagüey, Jardines de la Reina eta Canarreos. Kuba uhartea herrialdearen gehiena da (105.006 km²) eta, hedaduraz, munduko hamazazpigarrena da. Bigarren uharte handiena Isla de la Juventud da (Gaztetasun Uhartea), hego-mendebaldean, 3.056 km² luze-zabal dena. Guztira, 110.860 km² ditu herrialdeak.\nUharte nagusiaren lur gehienak zabaldi gorabeheratsuz osatuta dago. Hego-ekialdeko muturrean, Sierra Maestra mendilerro malkartsua dago: hantxe dago mendi garaiena (Pico Turquino, 1.974 m). Klima tropikala da, inguruko itsasoko urek neurtua. Batez besteko tenperaturak 21 Â°C urtarrilean dira eta 27 Â°C uztailean. Hala ere, Karibeko urak epelak direnez eta uharteak berak Mexikoko Golkoaren sarrera ia guztiz ixten duenez, Kubak urakan ugari jasaten ditu.\nBahía de Gibara\nSakontzeko, irakurri: Kubako historia\nTrinidad hiria, 1514an sortua\nEspainiak XVI. mendean konkistatu zuen uhartea, Kristobal Kolonek 1492an eriden ostean. Espainiaren aginteak 1898an Parisko Ituna izenpetu arte iraun zuen. Lau mendez hainbat hiri sortu zituzten, hala nola Santiago de Cuba (1514) eta Habana (1515), baina tainoek, jatorrizko biztanleek, garesti ordaindu zuten, ehun urteren buruan guztiz hil baitziren, esklabotza eta europarrek ekarritako gaixotasunak zirela-eta. Horregatik, lan-indar berria lortzeko, esklabo afrikarrak erabiltzen hasi ziren, batez ere tabako, kafe eta azukre kanabera landaketak ustiatzeko. 1620an Kubak 550 tona azukre ekoitzi zituen. Esklabotza debekatua egon arren, 1886ko azaroaren 7a arte ez zen benetan bertan behera utzi.\nIndependentzia lortzeko borrokek 1868an hasi eta 1989ra arte iraun zuten, Espainia eta Estatu Batuen arteko gerra arte, alegia. Maine itsasontzi korazatu estatubatuarra lehertu zenean piztu zen gerra. AEBetako hedabideek presio handia sortu zuten, leherketa espainiarrei leporatuz. Horrela, William McKinley presidenteak Espainiari gerra deklaratu eta armada bidali zuen uhartera, independentista kubatarrak laguntzeko. 1899ko urtarrilaren 1ean, Espainiak Estatu Batuei eman zien lurraldea. Estatu Batuek uhartea okupatu zuten 1898-1902 artean eta, gero, 1905-1909 artean. Esku-sartze zuzenak 1934 arte iraun zuen. 1952an, Fulgencio Batista militarrak estatu kolpe baten bidez boterea bigarren aldiz hartu zuen eta diktadura gogorra ezarri.\n1956an, Fidel Castro abokatua armada matxinoaren buru bihurtu zen eta Kubako Iraultza hasi. 1959ko urtarrilaren 2an, Fulgencio Batista agintetik bota eta boterea hartu zuen. Estatu Batuetako gobernua izan zen erregimen berria onesten lehenengoa, baina harremanak laster eten ziren, atzerritarren ondasunak konfiskatutakoean (horien artean, United Fruit Company estatubatuarra). Horrela, 1961eko apirilaren 19an, Estatu Batuek lehorreratze saio bat egin zuten Bahía de Cochinos izenekoan (halaber, ere Playa Girón izenez ezagutzen da): 1.400 iheslarik esku hartu zuten, CIAk bildu, irakatsi eta ordainduak. Operazioa porrot handia izan zen. Hori dela eta, AEBek ez zuten inbasio saio gehiago egin, baina enbargo zorrotza ezarri zion uharteari, batez ere Kubako misilen krisiaren ostean.\nUrteetan zehar, Sobiet Batasunak laguntza politiko eta ekonomikoa eskaini zion (1990 arte, 4.000 eta 6.000 milioi dolar artean inguru), Kuba haren ondoan lerroka zedin, adibidez, Amerikako mugimendu iraultzaileak laguntzen, Afrikara tropak bidaltzen; baina SESB erori zenean, zailtasun ekonomiko larriak jasan behar izan zituen.\nSakontzeko, irakurri: Kubako banaketa administratiboa\nKuba 14 probintziak eta udalerri berezi batek osatzen dute.\n2 Pinar del Rio\n6 Villa Clara\n7 Sancti Spiritus\n8 Ciego de Avila\n10 Las Tunas\nZoe Valdés (1959-), idazlea.\nGranma egunkariaren webgunea\nOrrialdearen azken aldaketa: 08:41, 18 abuztua 2012.


Ia 600.000 euroko aurrekontua izango du Argantzongo Udalak urte honetarako\nUdalbatzarrak argi berdea eman zien atzo 2020rako kontuei: aurrekontuaren %30 inbertsioetara bideratuko dute\n| 2020-02-01 10:22:00\nArgantzongo Udalak atzo onartu zituen 2020rako aurrekontuak. Guztira, ia 600.000 euro izango ditu urte honetarako, eta aurrekontuaren ia herena inbertsioetara bideratuko du. EH Bilduren eta EAJren aldeko botoekin aurrera atera ziren atzoko osoko bilkuran.\nAurrekontuaren herena – 170.000 euro inguru – inbertsioak egiteko izango da. Horien artean, nabarmentzekoak dira “Las Cercas” kalearen urbanizazioa, “Santa Maria” kalearen eta “Concepcion” kalearen arteko zatian; “San Juan Ebanjelista Ospitalea” birgaitzeko bosgarren fasea; Bila Okako elizako estalkia birgaitzea eta N1 errepide zaharraren pasealekuan eguzki argiak jartzea. Hondakinak biltzeko edukiontzien irisgarritasuna hobetzea ere aurreikusi dute.\nBeste ia 30.000 euro urtean zehar herrian egiten diren kultur ekintzak eta euskara sustatzeko ekintzak antolatzeko erabiliko dira. Horien artean aipatzekoak dira udako kultur programazioa, kirol txapelketa ezberdinak edota herriko jaiak.\nBestalde, aurrekontu-plantillari dagokionez, %2a igo da Udaleko langileen soldata, eta administrari laguntzailearen plazaren lanaldia ere handitu da, % 100era iritsi arte. Lanaldi erdian langabe bat kontratatzea ere aurreikusten da.\nPablo Ortiz de Latierro Argantzongo alkatea pozik agertu da lortutako akordioarekin. "Argantzon bezalako udalerri batean integrazioaren aldeko akordioa lortzeko gai izatea oso garrantzitsua izan da, baina Udal Gobernuari egonkortasuna ematea ere bada, eta udal kontuak onartzea oso inportantea da gure bizilagunen bizi-kalitatea hobetuko duten inbertsioei ekin ahal izateko eta energia-eraginkortasuna bezalako ildo estrategikoak martxan jarri ahal izateko", nabarmendu du Ortiz de Latierrok.


OLAH’ BRUSA, AURREALDEAN IZURREKIN - Zergatik\nHasiera > AUKERA BEREZIAK>BLUSAK>OLAH’ BRUSA, AURREALDEAN IZURREKIN\nOLAH’ BRUSA, AURREALDEAN IZURREKIN\nUnerik casuelenei bira emateko, aukera itzazu brusa estanpatuak. Gorenera eramango dituzte zure lookak.\n- Top estanpatua\n- Raglan mahukak\n- Kontrastedun ehundura\n- Ehundura estanpatua\n- Hainbat kolore aukeran: berenjena, zuria eta beltza\nARCE_FW18 BLUSA ESTANPATUA\nBELK’, MAHUKARIK GABEKO BRUSA JANTZIA\nZure armairuko janzki beharrezko bihurtuko da. Ondo ematen duen eskotea du, aurrealdeko izurra eta forma silueta guztiekin datoz ondo. - Brusa arina - V-formako lepoa - Mahukarik gabe - Ehundura arina - ALL OVER estanpatua - Hainbat kolore aukeran: zuria, gorria, berenjena eta beltza\n‘BIKI’, MAHUKARIK GABEKO ETA BARREN...\nrra, orijinaltasun-plusarekin. Konbina ezazu janzki formalekin, eta lortu look bikaina. - Top asimetrikoa - V-formako lepoa - Mahukarik gabe - Ehundura arina - Xehetasun izurtua aurrealdean - Bi kolore aukeran: menda kolorea eta artile kolorea\n'ERLOT' MIDI MAHUKADUN BRUSA\nDuen ehundura leunari eta lepoan eta eskuturretan dituen xehetasun zainduei esker, brusa hau perfektua da bulegora joateko, afari baterako zein lagunekin irteteko. Zeuk erabaki. - Brusa arina - Itsasontzi-formako lepoa - Midi mahukak - Irekidurak eskuturretan - Molde erregularra - Hainbat aukera: estanpatua, beltza eta berdea\n‘GAIGI’, KIROL-JERTSE ESTILOKO BRUSA\nKirol-inspirazioko brusa hau zure look lasaienen izar bihurtuko da. Konbina ezazu galtzekin zein minigona batekin, eta gozatu zure aisialdiaz. - Mahuka luzeko brusa - Lepo luzea - Aurrealdean ixten da, kremailerarekin - Poltsikoak alboetan - Molde erregularra - Hainbat estanpatu aukeran\n‘GROUN’ TOPA, ESTANPATUTAKO CHIFFON ERAKO...\nAukera ezazu kamiseta liso hau zure armairuko oinarrizko janzki gisa. Beste edozein arropa kamiseta honen bikotekide bikaina izango da, hamarreko estiloa osatzeko. - Mahukarik gabeko topa - Alkandora-lepoa - Mahukarik gabe - Xehetasuna: bizkarralde estanpatua - Molde estua - Ehundura erdi-elastikoa - Bi kolore aukeran: beltza eta gorria\nILAR’ TOP ESTANPATUA, BARREN ESTUTUAREKIN\nBulegorako janzteko ideiarik? Brusa hauxe da erantzuna. Janzteko erraza eta arina egunerokotasunerako. - Brusa estanpatua - Lepo biribila - Gerri elastikoa - Midi mahukak - Ehundura arina - Hainbat kolore aukeran: urdina, gorria, berenjena, beltza eta zuria\nIZEIN’, MAHUKA LUZEKO BRUSA, CUT OUT...\nDuen eskote orijinalari esker, edozein looki nortasun berezia emango dion brusa. Konbina ezazu oinarrizko janzkiekin, eta nabarmen dadila bere diseinua. - Mahuka luzeko brusa - Itsasontzi-formako lepoa - Cut out xehetasuna - Ehundura leuna - Molde erregularra - Hainbat kolore aukeran: beltza, zuria eta estanpatua\nJINCO’ OINARRIZKO BRUSA ARINA\nDenboraldi guztietarako behar duzun ezinbesteko janzkia. Brusa zuri hau da ohiko ‘gaur ez dakit zer jantzi’ horretarako irtenbidea. Oinarrizko brusa - Alkandora-lepoa - Itxigailurik gabe - Molde nasaia - Raglan mahuka gainezarriak - Hainbat kolore aukeran: zuria, beltza eta ardo kolorea\nKALIE’, MAHUKARIK GABEKO TOP ESTUA\nUda honetan, denak konkistatuko dituzu kamiseta-ez honekin. Deseraikitako mahukadun top honek in ukitua emango die zure estilismo lauenei. - Top estua - Kaxa-lepoa - Ehundura konbinatua - Marrazkidun ehundura - Molde erregularra - Bi kolore aukeran: korala eta beltza\n‘LIENA’ BRUSA, MAHUKA HARROEKIN\nZure lookaren funtsezko pieza bihurtuko den brusa. Bere linea zuzenak eta eskumutur estudun mahuka harroek estiloa gehitu diete zure look formalenei. - Mahuka harrodun topa - Lepo biribila - Mahuka luze obalatuak - Molde nasaia - Ehundura arina - Bi kolore aukeran: artile kolorea eta zuria\n‘MENTUN’ BRUSA, XEHETASUN ESTANPATUAREKIN\nLor ezazu zure lookari ukitu orijinala ematea, estanpatu berezidun kamiseta batekin. Ezin hobeto konbinatuko du udako zure konjuntoekin. - Top arina - Lepo biribila - Mahuka motzak - Xehetasun estanpatua - Marrazkidun ehundura - Estanpatua bi koloretan: urdina eta beltza\n‘NAX’, BARDOT ESKOTEDUN BRUSA, GERRIAN...\nUda honetan, deseraikitako piezen joera gailentzen da. Brusa klasikoa iraultzera gatoz, eta estiloa markatzeko funtsezko pieza bihurtu dugu. - Brusa estanpatua - Mahuka motz zabala - Xehetasun estanpatua - Lokarriz estutu daiteke aldakan - Gerriko-erdiak - Hainbat kolore aukeran: zuria, gorria, berenjena, beltza eta urdina\nNIVEN’ KAMISETA, KONTRASTEDUN MAHUKEKIN\nKamiseta honek dituen ehundura-nahasketari esker, praktikoa, berezia eta ezberdina da. Pieza bakarrean moldakortasuna bilatzen duten emakumeentzako egokia.\n‘TAIL’ BRUSA ESTANPATUA, BARDOT ESKOTEAREKIN\nUdan ondoen geratzen diren eskoteetako bat. Sorbaldak bistan eramateak badu bere izena: Bardot. Eman baiezkoa besoetan pausatzen diren brusei. - Top estanpatua - Mahuka motz zabala - Ehundura estanpatua - Ehundura arina - ALL OVER estanpatua - Hainbat kolore aukeran: zuria, ardo kolorea, korala eta beltza\nTEXAN' BRUSA ERDI-GARDEN KORAPILATUA\nGaurik erromantikoenetarako brusa berezia. Berritu ezazu janzten duzun aldiro, nahiago duzun moduan korapilatuta. - Brusa arina - Ur-jauzi itxurako lepoa - Gerrikoa - Ehundura arina - Xehetasuna: ehun gardenak - Kolorea: beltza\nTULIP’ BRUSA GURUTZATU ARINA\nIrauli ezazu brusa klasikoa, eta aukera itzazu ondo aztertutako patroiak. Ukitu orijinal eta berezia lortuko duzu.- Oinarrizko brusa - Lepo biribila - Mahukarik gabe - Cut out xehetasuna - Molde gurutzatua - Hainbat kolore aukeran: gorria, itsas urdina eta menda\n‘LANDU_L’, MAHUKA LUZEKO BRUSA LISOA\nZure estilismoari preppy ukitua emateko janzki erromantikoa. Duen estanpatuak ezin hobeto konbinatuko du udako zure konjuntoekin. • Ehundura arineko brusa • Mahuka luzeak • Xehetasuna: begiztak eskuturretan • Eskote karratua, izurrekin • Molde nasaia • Hainbat estanpatu aukeran\n‘BASA’ BRUSA, BIZKARREAN LAZOAREKIN\nJanzki soil baina orijinala nahi baduzu, brusa hau da erantzuna. Oinarrizko itxura du aurrealdean, eta lazoaren xehetasuna bizkarraldean; estiloa emanda datorkio zure lookari. • Ehun arineko alkandora • Mahuka motzak • Aurrealdean ixten da botoiekin • Xehetasuna: botoia mahuketan • Lazoa bizkarrean • Hainbat estanpatu aukeran\n‘LANDU’, BRUSA ESTANPATUA\n‘MARI’, TIRANTEDUN TOPA, BIZKARRALDEAN...\nDotorea eta, aldi berean, ausarta; zure estilismo delikatuenak biribilduko ditu janzki honek. Soila aurrealdetik, eta estilotsua atzealdetik. Denboraldi honetan gustukoen izango duzun brusa. • Tirantedun topa • Eskote karratua • Xehetasuna: alozak aurrealdean • Xehetasuna: lazoa bizkarrean • Molde erregularra • Hainbat kolore aukeran: urdina, zuri...\n‘ROCK’, PARPAILADUN BRUSA LUZEA\nJanzki erabat moldakorra. Konbina ezazu galtzekin look serioagoa lortu nahi baduzu, eta jantz ezazu solte, estilo ausartagoa lortzeko. Brusa hau zure estilismo guztietara egokitzen den 2x1 janzkia da. • Brusa luzea • Xehetasuna: parpaila • Ebakidura aldakan, elastikoarekin • Mahuka motzak • Lepo biribila • Hainbat estanpatu aukeran\n‘TESS’, V-FORMAKO ESKOTEDUN TOPA\nOinarrizko topa, baina ukitu berezi batekin. V-formako eskoteak eta barrenean duen gomak udako zure armairuan ezinbesteko janzki bihurtzen dute. • Mahuka motzeko topa • V-formako eskotea • Barren elastikoa • Xehetasunak kontrastean eskotean • Molde erregularra • Hainbat kolore aukeran: beltza, kaki, morea eta zuria\n‘UGO’, MAHUKA ZABALEKO TOP ESTANPATUA\nDotoretasunaren ordezkaritza da top hau. Mahuken zabaltasunak eta soltetasunak aske eta estiloz jantzia sentiaraziko zaituzte. Gainera, zure eguneroko looketan zein gauerako estilismoetan erabil dezakezu. • Top estanpatua • Midi mahuka zabala • V-formako eskotea • Goma zabaldun barren elastikoa • Molde erregularra • Hainbat estanpatu aukeran\n‘UGO_l’, MIDI MAHUKADUN BRUSA\nEkialdeko lurraldeetan inspiratutako diseinua duen brusa hau da bila ari zinen janzki orijinala. Perfektua bulegorako zein lagunarteko afaritarako, galtza formalekin edo motzekin konbina dezakezu. ¿A qué estas esperando? • Top estanpatua • Ehundura arina • V-formako lepoa • Kimono mahukak • Barren elastikoa • Hainbat kolore aukeran: beltza, zuria eta...


Erakutsiz 156 nongo 305 Jabetzak - PAG 13/26\nAzalera 1035 Mts\napartamentua - Mijas (La cala de mijas) , Eraikitako azalera 139m2, 81m2, 3 Gelak, 2 bainugelak,...\nitsatsita - Fuengirola (Centro) , Eraikitako azalera 159m2, 160m2, 4 Gelak, 2 bainugelak.\nduplex-a atico-a - Marbella (Guadalmina alta) , Eraikitako azalera 240m2, 33m2, 3 Gelak, 3 bainugelak,...\nSalmenta 392.400 €\nitsatsita - Marbella , Eraikitako azalera 170m2, 20m2, 4 Gelak, 2 bainugelak, 900 Itsasora distantzia,...\nMerkataritza-lokala - Mijas (Riviera del sol) , Eraikitako azalera 266m2, 200 Itsasora distantzia.\nAzalera 7985 Mts\nLur industriala - La Puebla de Cazalla (OTRAS) , Eraikitako azalera 7985m2, 25768m2.\netxea - Fuengirola (TORREBLANCA) , Eraikitako azalera 350m2, 4 Gelak, 3 bainugelak.\nSalmenta 422.000 €\nHiribildua - Sotogrande , Eraikitako azalera 177m2, 3 Gelak, 2 bainugelak, igerilekua.\nitsatsita - Marbella (Elviria) , Eraikitako azalera 221m2, 30m2, 3 Gelak, 3 bainugelak, igerilekua,...\nSalmenta 424.200 €\napartamentua - Fuengirola (Centro) , Eraikitako azalera 134m2, 15m2, 1 Habitacion , 1 bainugelak, 10...\nSalmenta 424.900 €\npisu - Mijas (La cala de mijas) , Eraikitako azalera 95m2, 26m2, 3 Gelak, 3 bainugelak, 50 Itsasora...\n- Fuengirola (TORREBLANCA) , 1100m2, Itsasora distantzia 1 Km..


2. ALDIZKARIA - 2021eko urtarrilaren 5a\n99/2020 FORU DEKRETUA, abenduaren 30ekoa, Nafarroako Foru Komunitateko Administrazioaren eta haren erakunde autonomoen plantilla organikoa aldatzen duena.\nGORA JOTZEKO ERREKURTSOAK, geografo lanpostuetan aritzeko izangaien bi zerrenda hautapen proben bidez osatzeko deialdiaren aurka.\nGORA JOTZEKO ERREKURTSOAK. Epatze deia, honako errekurtso honetan interesdun direnei: gora jotzeko errekurtsoa, kontra egiten diona Hezkuntza Departamentuko Irakasleak Hautatzeko eta Lanpostuak Betetzeko Zerbitzuko zuzendariaren irailaren 16ko 161/2020 Ebazpenari.\n118C/2020 EBAZPENA, abenduaren 10ekoa, Enpresa Politikaren, Nazioarteko Proiekzioaren eta Lanaren zuzendari nagusiak emana, erabakitzen duena Nafarroako bulego eta langelen sektoreko hitzarmen kolektiboa zati batean aldatzeko eta 2020rako soldatak berrikusteko akordioak erregistratzea, gordailutzea eta Nafarroako Aldizkari Ofizialean argitaratzea.\n23/2020 EBAZPENA, abenduaren 23koa, Ekonomia eta Ogasun Departamentuko idazkari tekniko nagusiak emana, zeinaren bidez xedatzen baita Nafarroako Justizia Auzitegi Nagusiko Administrazioarekiko Auzien Salara igortzea Señorío de Zuasti Golf Club SAk eskaturik aurkeztu eta 456/2020 prozedura arrunt gisa tramitaturiko administrazioarekiko auzi-errekurtsoaren espedientea.\n1178/2020 EBAZPENA, abenduaren 16koa, Nekazaritza eta Abeltzaintzako zuzendari nagusiak emana, zeinaren bidez tanpoi eremuak baimentzen baitira su-gorrina (Erwinia amylovora) izeneko gaitzari dagokionez Nafarroako Foru Komunitatearen lurraldean\n30/2020 aurrekontu-aldaketa. Behin betiko onespena\n1., 2., 3. eta 4. aldaketak 2020ko aurrekontuan.\n2020ko aurrekontuko 2., 3. eta 4. aldaketak. Hasierako onespena\nAurrekontuko 05/2020 aldaketa\nGora jotzeko errekurtsoa, ordaindutako baimen berreskuragarriaz Alkatetzak emandako ebazpenaren kontra 1462/2020 Ebazpena\nGora jotzeko errekurtsoa, ordaindutako baimen\nberreskuragarriaz Alkatetzak emandako ebazpenaren\nkontra 1461/2020 Ebazpena\nAurrekontuko 8/2020 aldaketa.\n2020ko aurrekontuko 2., 3., 4. eta 5. aldaketak.\n1, 2 eta 3/2020 aurrekontu-aldaketak. Behin betiko onespena\n1, 2, 3 eta 4/2020 aurrekontu-aldaketak.\nXehetasun-azterketa 1. poligonoko 420. eta 421. lurzatietan.\nXehetasun-azterketa 2. poligonoko 8. lurzatian.\nAurrekontu-aldaketak. Behin betiko onespena 3/2020 aldaketa\n5, 6 eta 7/2020 aurrekontu-aldaketak. Behin betiko onespena\n1/2020, 2/2020 eta 3/2020 aldaketak Udalaren zahar etxearen erakunde autonomoaren aurrekontuan. Hasierako onespena\n1/2020 eta 2/2020 aldaketak Juan Francés de Iribarren Musika Eskolaren Patronatuaren aurrekontuan. Hasierako onespena\n2/2020 aldaketa Kirol Patronatuaren aurrekontuan.\n18/2020 aurrekontu-aldaketa. Hasierako onespena\nTokiko Gobernu Batzarrari eskuordetutako\nAldaketa, pilotalekuko barne araubidearen erregelamenduan. Hasierako onespena\nDeialdia, prebentzio, sustapen eta gizarte-lankidetzarako proiektuak eta/edo jarduerak gauzatzen dituzten parte-hartze sozialeko eta irabazi asmorik gabeko entitateei dirulaguntzak emateko laguntzena. Laburpena\nDeialdia, laguntzak emateko, banakako ebaluazioaren araubidean, merkatariei, zerbitzuei eta ostalaritzari.\n2020ko aurrekontuko 5., 6. eta 7. aldaketak. Hasierako onespena\n8. aldaketa 2020ko aurrekontuan. Hasierako onespena\n2020ko 1. aurrekontu-aldaketa.\nAldaketa, Hiri hondakin solidoak biltzeko zerbitzuaren tasak arautzen dituen ordenantza fiskalean. Behin betiko onespena. 2021eko Tasak\nEjecución de títulos judiciales 79/2020\nCitación. Procedimiento ordinario 437/2020\nProcedimiento ordinario 294/2019


Suitzan istilu bortitzak sortu ziren COVID-19 pasaporteengatik\nHasiera » Azken albisteak » Nazioarteko Azken Albisteak » Suitza Azken Albisteak » Suitzan istilu bortitzak sortu ziren COVID-19 pasaporteengatik\nEuropako Azken Albisteak • Nazioarteko Azken Albisteak • Azken Bidaia Albisteak • Crimen • Gobernuko berriak • Osasun albisteak • Giza Eskubideak • Berriak • Pertsonak • berreraikitzen • Arduraduna • Segurtasuna • Suitza Azken Albisteak • Turismo • Bidaiaren helmuga eguneratzea • Bidaia Wire Albisteak • Joerak\nBernako poliziek parlamentuaren eraikina gotortu zuten eta ur kanoiak, malko gasak eta gomazko balak erabili zituzten istiluen jendetza indarrez barreiatzeko.\nCoronavirus kasu berrien kopuruak gora egin duela aipatuta, Suitzako gobernuak nahitaezko COVID-19 pasaporteak zabaldu ditu irailaren 13tik aurrera.\nJende ugari ibili zen Bernan barrena, "askatasuna" oihukatuz eta polizia jazarriz.\nBernako poliziek ur kanoiak, negar gasak eta gomazko balak erabili zituzten istiluen jendetza barreiatzeko.\nGaur gauean COVID-19ren aurkako neurketa Bernan debekatu zuten agintariek eta bertan behera utzi zuten antolatzaileek, baina jende ugari agertu zen eta Suitzako de facto hiriburuan zehar egin zuen martxa, "askatasuna" abestuz eta Bernako polizia jazarriz.\nGaua iritsi zenean, agintariek erantzun egin zieten ur kanoikadak manifestariei gobernuak agindutako COVID-19 pasaporteen aurka protesta egiteko. Sare sozialetan zirkulatzen duten malkozko granadak jaurtitzen dituzten istiluen aurkako poliziak ere badaude.\nManifestari batzuek objektuak bota zizkieten berriro poliziari, txistuak jo eta builaka ari ziren bitartean.\nAurreko bideoak eta argazkiak Bern erakutsi jendetza garraio geltoki batean biltzen eta "Liberte!" - 'askatasuna' frantsesez, erabiltzen den hizkuntzetako bat Suitzan. Kantu bera erabili da ondoko Frantzian COVID-19 pasaporteak protestatzeko.\nGeroago, jendeak kaleetan zehar egin zuen kalejira Bern parlamenturantz.\nPolizia alerta bizian zegoen goizetik, ordea, Bundeshaus inguruan, Suitzako parlamentuaren egoitzan, hesiaren hesia jarri zuen.\nEzarri berri den COVID-19 mendateen aurkako manifestariek poliziarekin talka egin zuten parlamentuaren eraikinean. Berako segurtasun zuzendari Reto Nause-k "jauregi federala erasotzeko" saiakera gisa deskribatu zuen eta agintariek manifestariak ur kanoiekin sakabanatuta eta "baimenik gabeko" etorkizuneko mitinak debekatuz erantzun zuten.\nKoronabirus kasu kopuruen igoera aipatuz, Suitzan derrigorrezko COVID-19 pasaporteak zabaldu ziren irailaren 13tik aurrera. Ziurtagiriak txertoa, berreskurapena edo azken emaitza negatiboaren frogagiriak erakusten ditu, eta jatetxe, taberna, gimnasio edo barruko beste espazio publiko batzuetan sartzeko aurkeztu behar da. Neurria 2022ko urtarrilean iraungitzea aurreikusten da.


Arteaga II.ak Promozio mailako eskuz binakako txapelketa hasi du - Lasarte-oria - Txintxarri.eus\nArteaga II.ak Promozio mailako eskuz binakako txapelketa hasi du\nTxintxarri Aldizkaria 2021-01-05 13:00\nArteaga II.a Promozio mailako buruz buruko finalean berotzen. Arg.: Txema Valles\nUrte berriarekin batera, Promozio mailako eskuz binakako lehiaketa hasi zen, Eibarko Astelena pilotalekuan. Bertan izan zen Axier Arteaga, Arteaga II.a. Elizegi lagun duela maila horretako 2021 urteko txapelketa jokatuko du\nPromozio mailako eskuz binakako lehen jardunaldian, ez zuen zorterik izan Arteaga II.a-Elizegi bikoteak. Larrazabal eta Eskiroz izan zituzten aurrez aurre eta 22-17 galdu zuten.\nBinakako txapelketa ligaxka moduan jokatuko denez, Arteaga II.ak eta Elizegik hurrengo astelehenean bertan, urtarrilaren 11n, lehen saioko zapore txarra kentzeko aukera izango dute. Alberdi eta Salaverri II.aren aurka jokatuko dute bigarren partida Zallan, Bizkaian.\nTxapelketan ASPE eta Baiko Pilota enpresetako zortzina pilotarik parte hartuko dute. Baiko Pilota enpresak Arteaga II.a-Elizegi bikoteaz gain, Zubizarreta III.a-Uriondo, Alberdi-Salaverri II.a eta Larrazabal-Eskiroz aurkeztu ditu. ASPEren bikoteak honakoak dira: Elordi-Garmendia, Salaberria-O.Etxebarria, Egiguren V.a-Ruiz eta Zabala-Erostarbe.\nBikoteek zazpi jardunaldiko bi itzuli jokatuko dituzte. Beraz, guztira hamalau jardunaldi dituzte finalerdietako ligaxkarako txartela eskuratzeko. Bi bikote onenak zuzenean sailkatuko dira bigarren fase honetara eta hirugarren eta seigarren postuen arteko sailkatuek aurrera egin ahal izateko playoffa lehiatuko dute.\nGuztia ondo bidean, final handia maiatzaren 8an jokatuko litzateke.


Erreka Tri taldea duatloian Nafarroako azpitxapeldun izan da taldeka - Erran.eus\nTtipi-Ttapa 2017-04-21 09:42 Kirola Malerreka Doneztebe\nHiru talde aurkeztu zituen apirilaren 8an Sarrigurenen\nNafarroako duatloi txapelketan parte hartu zuen Erreka Tri taldeak apirilaren 8an Sarrigurenen. Denera hiru talde aurkeztu zituen Doneztebeko taldeak eta horietako bat azpitxapeldun suertatu zen, Saltoki Triki taldearen gibeletik.\nErreka Trik hiru talde eraman zituen Nafarroako duatloi txapelketara eta horietako bat azpitxapeldun izan zen. | Ikusi handiago | Argazki originala\nZehazki, Erreka A taldeak lortu zuen bigarren postu hori. Santi an Miguel, Iñigo Arregi, Javier Magaña, Peio Lopez eta Alberto Barberenak (berriki bakarka txapeldun izandakoa) osatu zuten taldea eta ordubete, 49 minutu eta 6 segundo behar izan zituen proba burutzeko. Saltoki Triki talde txapeldunak ordubete, 47 minutu eta 20 segundo behar izan zituen.\n5 kilometro lasterka, 24 kilometro bizikleta eta azken bi kilometro eta erdi berriz ere lasterka egin behar izan zituzten. Talde bakoitzak gehienez 6 kirolari aurkeztu behar zituen eta guttienez 4, eta helmugan, laugarrenaren denbora hartzen zen kontuan.\nErreka B taldean Endika Eugi, Migui Ezkurra, Gorka Bidegain, Xabier Bañares eta Jon Maritxalar aritu ziren eta ordubete, 59 minutu eta 49 segundo behar izan zituen proba burutzeko. Erreka C taldean Andoni Blas, Aitor Bertiz, Ibai Ordax eta Mikel Telletxea aritu ziren eta bi ordu, 4 minutu eta 48 segundo behar izan zituen ibilbidea osatzeko.